title: Fabolous

text: Fabolous syntyi 18. marraskuuta 1977 Brooklynissa New Yorkissa. Hänellä on afroamerikkalaisia ja dominikaanisia sukujuuria. Fabolous kasvoi Bedford-Stuyvesant-nimisessä lähiössä Brooklynissä. High schoolissa Fabolous alkoi harkitsemaan rap-uraansa. Hänet kutsuttiin DJ Cluen WQHT Hot 97 -liveohjelmaan, jossa hän teki levytyssopimuksen Desert Storm Recordsin kanssa. Tämän jälkeen hän vieraili useilla DJ Cluen mixtapeilla.


title: Fabolous

text: Fabolouksen debyyttialbumi "Ghetto Fabolous" julkaistiin 11. syyskuuta 2001. Se sijoittui Billboard 200 -listan 4. sijalle myyden ilmestymisviikollaan 143 000 kappaletta. Albumin ensimmäinen single ”Can’t Deny It” kuultiin radiossa joulukuussa 2001 ja se julkaistiin kaupallisesti maaliskuussa 2002. Singlen oli tuottanut Rick Rock ja sillä vieraili Nate Dogg. Albumin toinen single oli ”Young’n (Holla Back)”.


title: Fabolous

text: Fabolouksen toinen studioalbumi "Street Dreams" julkaistiin 2. maaliskuuta 2003. Albumin ensimmäinen single ”Can’t Let You Go” julkaistiin helmikuussa 2003. Singlellä vierailivat Lil' Mo ja Shorey, ja sen tuotannosta vastasi Just Blaze. Se sijoittui Rhythmic Top 40 -listan ykköspaikalle ja Billboard Hot 100 -listan 4. sijalle. Albumin muut singlet olivat ”This Is My Party” ja ”Trade It All Pt. 2”.


title: Fabolous

text: 4. marraskuuta 2003 Fabolous julkaisi "More Street Dreams, Pt. 2: The Mixtape" -nimisen virallisen mixtapen. Se sisälsi edellisen albumin kappaleista tehtyjä remixejä.


title: Fabolous

text: Kolmas studioalbumi "Real Talk" julkaistiin 7. marraskuuta 2004. Albumi sijoittui ilmestymisviikollaan Billboard 200 -listan 6. sijalle 179 000 kappaleen myynnillään. Albumin kaksi ensimmäistä singleä ”Breathe” ja ”Baby” osottautuivat Fabolouksen suurimmiksi hiteiksi. ”Babyllä” vieraili myös Mike Shorey. Albumin kolmannella ”Tit 4 Tat” -singlellä vieraili Pharrell. Albumin neljäs single oli ”Do the Damn Thang” (feat. Young Jeezy). Singlen musiikkivideo maksoi 30 000 dollaria.


title: Fabolous

text: Kesäkuussa 2007 julkaistiin Fabolouksen neljäs "From Nothin’ to Somethin’" -niminen studioalbumi. Albumi sijoittui Billboard's Top R&B/Hip-Hop Albums -listan ykköspaikalle ja Billboard 200 -listan kakkospaikalle. Albumia myytiin ensimmäisellä viikolla 159 000 kappaletta.


title: Fabolous

text: Albumin ensimmäinen single oli nimeltään ”Diamonds”. Singlellä vieraili Young Jeezy. Lil Wayne taas vieraili kyseisen kappaleen remix-versiolla. Albumin toinen single oli ”Return of the Hustle” (feat. Swizz Beatz). ”Make Me Better” -nimisellä kolmannella singlellä vieraili Ne-Yo, ja sen oli tuottanut Timbaland. Kyseisestä singlestä muodostui myöhemmin suuri hitti. Se vietti 14 viikkoa Hot Rap Track Billboard Chart -listan ykköspaikalla. ”Baby Don’t Go” oli neljäs single, sillä vieraili T-Pain ja sen tuotti Jermaine Dupri.


title: Fabolous

text: Fabolous julkaisi viidennen "Loso’s Way" -nimisen studioalbuminsa heinäkuussa 2009. Albumin ensimmäisellä ”Throw It in the Bag” -singlellä vieraili The-Dream. Sen oli tuottanut Christopher Stewart. Albumin toinen single oli ”My Time”. Sillä vieraili Jeremih ja sen olivat tuottaneet The Runners ja Kevin ”KC” Cossom. Albumin kolmas single oli ”Everything, Everyday, Everywhere”. Sillä vieraili Keri Hilson ja sen tuotti Ryan Leslie. Kyseinen single sijoittui Billboard Hot 100 -listan ykköspaikalle, ja sitä myytiin 99 000 kappaletta ensimmäisellä viikolla.


title: Punapyy

text: Punapyy ("Alectoris rufa") on peltopyytä hieman suurempi kanalintu. Sitä tavataan Lounais-Euroopassa ja Englannin eteläosissa, jonne laji on istutettu 1700-luvulla. Punapyy viihtyy viljelysmailla, mutta myös muilla kuivilla avomailla ja kivikoissa. Lajia ei tavata ollenkaan Euroopan ulkopuolella, se on mitä tyypillisin paikkalintu.


title: Punapyy

text: Punapyylle on tunnusomaista vaalea leukalappu, jota ympäröi musta reunus. Rinnassa ja kyljissä on mustia poikittaisviiruja. Linnun selkäpuoli on harmaanruskehtava ja jalat sekä nokka punaiset. Vaaran uhatessa punapyy mieluummin pakenee juosten kuin lähtee lentoon. Punapyy on 33–34 cm pitkä ja painaa 500–700 grammaa.


title: Punapyy

text: Punapyyllä on Euroopassa lähisukulaisia lajeja, joilla kaikilla on pystyviiruinen kylkikuvio. Kivikkopyy asustaa Apenniinien niemimaan vuoristoissa, Alpeilla ja Balkanin niemimaalla. Vuoripyytä tavataan puolestaan Balkanin koillisosissa ja Turkissa. Koska punapyy ja sen lähisukulaiset ovat tyypillisiä paikkalintuja, on luonnollista, että lajeja ei ole tavattu Suomessa.


title: Punapyy

text: Naaras munii 10–17 munaa ja hautoo niitä noin 25 vuorokautta. Poikaset oppivat nopeasti ottamaan lentopyrähdyksiä.


title: Punapyy

text: Punapyyt syövät siemeniä, silmuja ja maassa eläviä selkärangattomia.


title: Onni Määttänen

text: Onni Henrik Määttänen (10. helmikuuta 1908 Ilomantsi – 13. kesäkuuta 2010 Joensuu) oli Mannerheim-ristin ritari n:o 119 ja ainoa 100 vuotta täyttänyt ritari. Sodan jälkeen Määttänen toimi maanviljelijänä Ilomantsin Maukkulassa vuoteen 1979 saakka. Hänelle on myönnetty talousneuvoksen arvonimi. Määttänen asui Joensuussa.


title: Onni Määttänen

text: Talvisodassa Määttänen palveli lähellä kotiseutuaan Ilomantsin lohkolla toimien komppanianvääpelinä. 13. joulukuuta 1939 hän haavoittui lievästi Oinassalmella.


title: Onni Määttänen

text: Jatkosodassa Määttäsestä tuli kaukopartiomies Osasto Kuismasen riveihin. Ritarinimitykseensä 1. elokuuta 1943 mennessä ErP 4:n kaukopartionjohtaja, vääpeli Määttänen oli ehtinyt suorittaa 16 partiomatkaa. Määttänen oli mukana esimerkiksi Petrovski Jamin huoltokeskuksen tuhoamisretkellä.


title: Onni Määttänen

text: Ritarinimityksen perusteluissa mainitaan hänen yhtenä ominaisuutenaan mielenmaltti. Tämä ilmeni hieman erikoisella tavalla hänen haavoittuessaan eräällä partiomatkalla. Määttänen salasi haavoittumisensa ja toimi partiossa loppumatkan ajan tavalliseen tapaan. Toiset saivat tietää vammasta vasta partion palattua tukikohtaan.


title: Onni Määttänen

text: Määttäsen viimeinen partiomatka on kuuluisa. Seitsemän miehen partio toimi Karhumäen eteläpuolella syyskuussa 1944. Muonan loppuessa partio yritti saada yhteyden yksikköönsä täydennyksen tilaamista varten, mutta yhteyttä Kyynel-radiolla ei saatu. Yksi partion miehistä oli lisäksi kuumeessa. Kun vastaus viimein saatiin, viesti kuului: "Sotatoimet loppuneet tulkaa kotiin niin kuin pääsette". Paluumatka kävellen olisi vienyt kolme viikkoa. Seuraavassa yhteydessä partiolle kuitenkin luvattiin noutolento. Lento oli poikkeuksellinen, koska se tapahtui Neuvostoliiton puolelle ilman lupaa aselevon ollessa jo voimassa.


title: Onni Määttänen

text: Hänet ylennettiin ylivääpeliksi 24. helmikuuta 1968.


title: Onni Määttänen

text: Kun Määttänen täytti 10. helmikuuta 2008 100 vuotta, hänen syntymäpäiviään juhlittiin Pohjois-Karjalan Prikaatissa. Paikalla oli lähes 400 kutsuvierasta. Juhlapuheen pitänyt Itä-Suomen sotilasläänin komentaja kenraalimajuri Jukka Pennanen luonnehti Määttästä poikkeukselliseksi sotilaaksi ja ihmiseksi. Pennanen välitti myös Puolustusvoimien komentajan amiraali Juhani Kaskealan sekä puolustusministeri Jyri Häkämiehen tervehdyksen ja onnittelut Määttäselle.


title: Onni Määttänen

text: Mannerheim-ristin ritareista paikalla olivat Tuomas Gerdt ja Pentti Iisalo. Myös Iisalo piti juhlapuheen Määttäselle. Iisalo kuoli itse 8 kk myöhemmin samana vuonna. Neljäs elossa ollut ritari Heikki Nykänen ei päässyt osallistumaan juhliin.


title: Onni Määttänen

text: Määttänen asui kotonaan 97-vuotiaaksi asti ja asui sen jälkeen joensuulaisessa sairaskodissa aina kuolemaansa saakka. Määttänen kuvaili vointiaan vielä hyväksi 100-vuotissyntymäpäivänsä aattona. Hän ei kuitenkaan enää osallistunut Itsenäisyyspäivän vastaanotolle.


title: Onni Määttänen

text: Määttänen kuoli 102-vuotiaana sairaalassa Joensuussa.


title: Carcassonne: Kivikausi

text: Carcassonne: Kivikausi () on "Carcassonne"-sarjaan kuuluva lautapeli. Alkuperäisen "Carcassonnen" tavoin pelissä on helposti ja nopeasti omaksuttavat säännöt. Peruspeliin verrattaessa tähän peliin on valmiiksi luotu sellaisia pelinkulkuun vaikuttavia elementtejä, jotka alkuperäisessä versiossa saavutetaan vasta lisäosien avulla. Lisäksi pisteiden lasku tapahtuu käyttäen hieman eroavaisia sääntöjä. Pelin on suunnitellut alkuperäisenkin "Carcassonnen" suunnitellut Klaus-Jürgen Wrede ja se julkaistiin 2002.


title: Carcassonne: Kivikausi

text: Pelissä rakennetaan kivikautista maailmaa asettelemalla pelilaattoja pelipöydälle. Pelin edetessä laatoista rakentuu jokia, metsiä ja niittyjä. Jokilaatoissa voi olla järviä, joissa on kaloja, ja jokilaatat muodostavat vielä vesistöjä. Pelaajalla on käytettävissään kahdenlaisia pelinappuloita: seitsemän seuraajaa ja kaksi majaa.


title: Carcassonne: Kivikausi

text: Pelin alussa pelialueelle laitetaan aloituslaatta, minkä jälkeen ensimmäisenä vuorossa oleva pelaaja ottaa laattapakasta pelilaatan. Pelilaatta tulee sitten asettaa pelialueelle siten, että laatan yksi sivu on kiinni aloituslaatan sivussa sääntöjen mukaisesti. Tämän jälkeen pelaaja päättää, haluaako hän sijoittaa yhden käytettävissä olevista pelinappuloistaan asettamalleen laatalle sopivaksi katsomaansa kohtaan. Seuraajan voi laittaa joko joelle kalastajaksi, metsään keräilijäksi tai niitylle metsästäjäksi. Majan voi asettaa vain joelle tai järvelle. Tällöin kyseinen resurssi on varattu kyseiselle pelaajalle, eivätkä muut pelaajat saa laittaa omia pelinappuloitaan kyseiselle resurssille sen laajetessa pelialueen mukana (poikkeuksena majan saa laittaa joelle, jossa on vastapelaajan seuraaja ja päinvastoin, maja varaa sen vesistön jolla se on). Tämän jälkeen vuoro siirtyy seuraavalle pelaajalle ja hän ottaa uuden laatan pakasta ja asettaa sen samoin osaksi pelialuetta ja harkitsee pelinappulan asettamista asettamalleen laatalle.


title: Carcassonne: Kivikausi

text: Pelin edetessä pelialueella valmistuu jokia sekä metsiä, jotka pisteytetään sille pelaajalle, jolla on seuraaja kyseisessä resurssissa. Valmistunutta resurssia varannut seuraaja siirtyy takaisin pelaajan varastoon ja voidaan käyttää uudelleen. Jos kahdella tai useammalla pelaajalla on seuraajia kyseisissä resurssissa (erilliset resurssit voivat kasvaa yhdeksi ja samaksi resurssiksi), se jolla on eniten seuraajia resursilla, kerää pisteet. Jos taas seuraajia on yhtä monta, kaikki saavat resurssista täydet pisteet. Mikäli seuraajaa ei valmistuneessa resurssissa ole, pisteitä ei jaeta. Valmistuneessa metsässä voi olla kultahippu, saa metsän valmistanut pelaaja vetää bonuslaatan bonuslaattapakasta ja pelata sen saman tien pelialueelle noudattaen tavallisten pelilaatojen asettelusääntöjä.


title: Carcassonne: Kivikausi

text: Niityt ja vesistöt pisteytetään vasta kunnes kaikki käytettävissä olevat pelilaatat on käytetty, jolloin peli päättyy ja suoritetaan lopullinen pistelasku. Näin ollen niityille asetetut seuraajat ja vesistöihin laitetut majat säilyvät asetetulla paikallaan pelin loppuun saakka. Lopullisessa pistelaskussa jätetään kaikki keskeneräiset joet ja metsät pisteyttämättä. Eniten pisteitä kerännyt pelaaja voittaa.


title: Carcassonne: Kivikausi

text: Tutustu eri Carcassonne-versioihin peruspelin sivulla.


title: Carcassonne: Kivikausi

text: Kivikausi-versioon on saatavilla tällä hetkellä yksi lisäosa, joka on Suomessa julkaistu Perus-Carcassonnelle kootun, "Kreivi ja Kuningas" -lisäosan mukana. Siinä kivikauteen tulee lisää viisi erikoispelilaattaa, joista pelaajat valitsevat yhden laatan (kaksinpelissä kaksi laattaa) sattumanvaraisesti itselleen.


title: Carcassonne: Kivikausi

text:
Laatat ovat:
Seuraavat neljä laattaa voidaan pelata pelialueelle pakasta vedetyn pelilaatan sijasta:


title: Martti Viitanen

text: Martti Juho Viitanen (5. tammikuuta 1913 Oulujoki – 22. tammikuuta 1980) toimi Rafael Paasion 1. hallituksen sisäasiainministerinä 27. toukokuuta 1966 ja 30. marraskuuta 1967 välisen ajan sekä myöhemmin Paasion 2. hallituksessa 23. helmikuuta 1972 – 4. syyskuuta 1972. Puoluekannaltaan Viitanen oli sosiaalidemokraatti. Koulutukseltaan Viitanen oli oikeustieteen kandidaatti. Sotilasarvoltaan hän oli reservin kapteeni.


title: Martti Viitanen

text: Viitanen jäi eläkkeelle Vaasan läänin maaherran virasta lokakuun alussa 1977.


title: Antti Tuisku (albumi)

text: Antti Tuisku on "Idols"-ohjelman kautta poplaulajaksi päässeen Antti Tuiskun toinen albumi, joka julkaistiin 11. toukokuuta 2005 Sony BMG -levy-yhtiön kautta.


title: Antti Tuisku (albumi)

text: "Antti Tuisku" oli Suomen albumilistalla 20 viikkoa, joista ykkösenä ensimmäiset kaksi ja lisäksi vielä yhden myöhemmin. Maan kymmenen myydyimmän albumin joukossa se oli 11 viikon ajan.


title: Antti Tuisku (albumi)

text: Albumilta julkaistiin kaksi singleä, joista ensimmäinen oli ”Tyhjä huone”, joka nousi ilmestyttyään suoraan Suomen singlelistan kärkipaikalle. Yhteensä se vietti listalla kahdeksan viikkoa. Toisena singlenä, joskin vain promona, julkaistiin tuplasingle, joka sisälsi kappaleet ”Läpi jään” ja ”Yksityinen”.


title: Robert Gates

text:
Robert Michael Gates (s. 25. syyskuuta 1943 Wichita, Kansas, Yhdysvallat) on yhdysvaltalainen poliitikko, joka oli 22. Yhdysvaltain puolustusministeri ja keskustiedustelupalvelu CIA:n johtaja. Gates toimi CIA:n johtajana 6. marraskuuta 1991 – 20. tammikuuta 1993. Yhdysvaltain senaatti nimitti hänet 6. joulukuuta 2006 Yhdysvaltain puolustusministeriksi äänin 95–2 Donald Rumsfeldin erottua tehtävästä. Gates vannoi virkavalan ja aloitti tehtävässä 18. joulukuuta.
Hän jatkoi puolustusministerin tehtävää myös demokraattien Barack Obaman voitettua vuoden 2008 presidentinvaalit, vuoteen 2011 asti.


title: Robert Gates

text: Gatesilla ja hänen vaimollaan, Beckyllä, on kaksi lasta, ja puoluekannaltaan hän on sitoutumaton, joka kuitenkin sanoo ajattelevansa republikaanien tavoin.


title: Robert Gates

text: Gates ei osallistunut Obaman virkaanastujaisiin, vaan vietti ajan sotilastukikohdassa Washingtonin ulkopuolella. Hän on kuudentena protokollassa korvaamassa presidenttiä ja ylempää johtoa mahdollisen "katastrofin" varalta.


title: Atkins

text: Atkins on muun muassa seuraavien henkilöiden sukunimi:


title: Vasara (täsmennyssivu)

text: Vasara voi tarkoittaa ainakin seuraavia asioita:


title: Duane Hanson

text: Duane Elwood Hanson (17. tammikuuta 1925 Alexandria, Minnesota – 6. tammikuuta 1996 Boca Raton, Florida) oli yhdysvaltalainen kuvanveistäjä, joka tunnetaan hyperrealistisista veistoksistaan. Hanson otti tavallisesti muotit elävistä malleista, ja teki sitten niiden pohjalta valoksia, käyttäen materiaalina muun muassa polyesteriä ja lasikuitua. Hanson maalasi valokset ihonvärillä ja vaatetti veistokset, jolloin syntyi vaikutelma elävistä ihmisistä. Hansonin työt olivat varsinkin 1960-luvulla usein yhteiskunnallisesti kantaa ottavia. Hanson otti töissään kantaa muun muassa sodankäyntiin ja kodittomuuteen.


title: Duane Hanson

text: Hanson opiskeli ensin Macalester Collegessa Minnesotassa, josta hän jatkoi Minnesotan yliopistoon ja edelleen Cranbrook Academy of Art -oppilaitokseen Michiganiin. Opiskelujensa jälkeen Hanson toimi opettajana Saksassa, jossa ollessaan hän tutustui George Grygoon. Grygon aiemmin tekemät polyesteri- ja lasikuituteokset toimivat innoituksena monille Hansonin omista teoksista. Hanson palasi 1960-luvun alussa takaisin Yhdysvaltoihin ja asettui aloilleen Atlantaan. Hanson ryhtyi työskentelemään polyesterin ja lasikuidun kanssa vuonna 1963 ja julkaisi ensimmäisen täysikokoisen veistoksensa vuonna 1967.


title: Maksim Gorki (1938)

text: Maksim Gorki oli Neuvostoliiton laivaston Kirov-luokan risteilijä, joka nimettiin venäläisen kirjailijan Maksim Gorkin mukaan.


title: Maksim Gorki (1938)

text: Alus rakennettiin Ordžikidzen telakalla Leningradissa, jossa sen rakennustyöt aloitettiin 1936. Se laskettiin vesille 30. huhtikuuta 1938 ja alus otettiin palveluskäyttöön 25. lokakuuta 1940.


title: Maksim Gorki (1938)

text: Itämeren laivastoon liitetty "Maksim Gorki" oli kesäkuussa 1941 Daugavgrīvassa Saksan hyökättyä Neuvostoliittoon. Aluksen ensimmäisenä tehtävänä oli suojata miinanlaskuoperaatioita Suomenlahden suulle. Eräällä tällaisella matkalla suojausosasto meni 23. kesäkuuta suoraan miinakenttään, jolloin yksi hävittäjä upposi ja toinen vaurioitui. "Maksim Gorkin" keula tuhoutui, mutta alus kykeni menemään omin voimin Vormsiin ja edelleen Tallinnan kautta Pietariin telakalle korjattavaksi.


title: Maksim Gorki (1938)

text: Aluksen korjaukset olivat vielä kesken, kun sitä tarvittiin Pietarin puolustuksen tukena. Alus sijoitettiin merikanavaan tykistöasemaksi. "Maksim Gorki" taisteli Pietaria piirittäviä saksalaisia joukkoja vastaan ampuen pääaseillaan 2 311 laukausta. Saksan kenttätykistö osui 18. syyskuuta alukseen, mutta vauriot jäivät vähäisiksi. Alukseen osui 23. syyskuuta ilmahyökkäyksen aikana. Alus oli uudelleen ilmahyökkäyksen maalina 4. huhtikuuta 1942, mutta alukseen ei osuttu. Tämän jälkeen alukseen osui jälleen kenttätykistön kranaatteja. Alus oli kesäkuussa vaurioiden korjaamiseen jälkeen jälleen toimintakykyinen.


title: Maksim Gorki (1938)

text: Alus osallistui tammikuussa 1944 Puna-armeijan suurhyökkäyksen tukemiseen tulittamalla saksalaisten asemia. Alus tuki hyökkäystä Kraassela-Ropsunhoviin ja kesäkuussa 1944 Viipuriin. Näiden toimien jälkeen alus ei osallistunut hyökkäykseen.


title: Maksim Gorki (1938)

text: "Maksim Gorki" poistettiin palveluksesta helmikuussa 1956. Alusta käytettiin sen jälkeen koealuksena,kunnes se hinattiin 18. huhtikuuta 1958 Martin telakalle Pietariin romutettavaksi.


title: HcM

text: HCM on tamperelainen jääkiekkojoukkue, joka pelasi Suomi-sarjassa kaudet 2004–2008. Tämän jälkeen se luopui sarjapaikastaan kaudeksi 2008–2009. Seura on perustettu vuonna 2003 ja sen alkuperäinen nimi oli Hc Montreal, koska joukkueella oli varustesopimus Montreal Sportsin jääkiekkovalmistuksen kanssa. Joukkue pelasi kotiottelunsa Tesoman jäähallissa. Ensimmäisellä kaudellaan Suomi-sarjassa 2004–2005 se selvisi välieriin saakka, mutta joutui taipumaan SHT:lle. Kaudella 2005–2006 joukkue ei selviytynyt pudotuspeleihin jäätyään Etelälohkon kuudenneksi. Myöskään kaudella 2006–2007 ei pudotuspelipaikkaa irronnut vaan seura jäi oman lohkonsa viidenneksi kerättyään 33 pistettä.


title: A5

text: A5 voi tarkoittaa ainakin seuraavia asioita:


title: Varaanit

text: Varaanit (Varanidae) ovat suuria tropiikin liskoja. Varaanien heimoon kuuluu nykyisin ainoastaan yksi suku, "Varanus", johon kaikki tunnetut varaanilajit on sijoitettu.


title: Varaanit

text: Myöhäisellä liitukaudella kehittyneet varaanit ovat eräitä vanhimmista elossa olevista liskoista. Ne ovat sukua 136–65 miljoonaa vuotta sitten eläneelle mosasaurille.


title: Varaanit

text:
Varaanilajeja on kaikkiaan noin 90, joista pienimmät ovat noin 20 senttimetrin pituisia ja suurimmat yli kolmimetrisiä. Varaaneille tyypillisiä piirteitä ovat käärmemäinen kieli, pitkä kaula, vahvat jalat ja voimakas häntä.
Uusia lajeja on löytynyt vielä 2010-luvulla.


title: Varaanit

text: Varaanit elävät enimmälti maalla, mutta monet niistä ovat ketteriä kiipeilijöitä ja hyviä uimareita. Niiden poikkeuksellinen juoksukyky verrattuna muihin liskoihin johtuu siitä, etteivät ne käytä samoja lihaksia hengittämiseen ja liikkumiseen. Varaanit liikkuvat pääosin päivisin ja useimmat lajit etsivät aktiivisesti ravintoa. Varaanien elinympäristöä ovat trooppiset ja aavikkomaiset alueet. Lajeja voi tavata Afrikasta, joistain Aasian osista ja Australiasta.


title: Varaanit

text: Pitkäkaulaiset varaanit tarkkailevat lähettyvillä olevia vihollisia pitämällä päätään pystyasennossa. Ne pelottelevat vihollisiaan kauemmaksi huitomalla hännällään ja sihisemällä äänekkäästi. Varaanit voivat myös avata suunsa, pullistaa kaulaansa ja laajentaa kehoaan näyttääkseen suuremmalta. Varaaneilla on voimakas häntä, jolla ne voivat iskeä lujaa ja tarkasti. Ne eivät pudota häntäänsä vaaran uhatessa, kuten jotkut muut liskolajit tekevät.


title: Varaanit

text: Varaaneilla on terävät ja pitkät kynnet sekä niiden leuat ovat vahvat. Varaanit ovat lihansyöjiä ja syövät ravinnokseen lähes kaikkea mitä pystyvät nielemään. Varaanit nielaisevat käärmeiden tapaan saaliinsa kokonaisena. Varaanien ravintoon kuuluvat esimerkiksi hyönteiset, linnut, pienet nisäkkäät, matelijat ja niiden munat sekä raadot. Lajit, jotka elävät vesistöjen läheisyydessä syövät mieluusti kaloja.


title: Varaanit

text: Varaanilajien sukupuolilla on ulkonäöllisesti hyvin vähän jos ollenkaan eroa. Varaanit munivat 7–35 pehmeäpintaista munaa, tyypillisesti joen varsille pieniin koloihin tai vesistöjen lähettyvillä sijaitseviin puihin. Lisääntymiskausien aikaan joidenkin lajien koiraiden on havaittu taistelevan keskenään. Hautomiskausi kestää kahdeksasta kymmeneen viikkoa. Mustavesivaraanin hautomisaika on kuitenkin kahdeksasta kahteentoista kuukauteen.Luettelo suvun "Varanus" alasuvuista.Varaanilaji, jota ei ole määritetty mihinkään edellisistä alasuvuista: "Varanus spinulosus", Salomoninsaarilla elävä laji.


title: Josh Wink

text: Josh Wink (oik. Joshua Winkleman) (s. 1970) on yhdysvaltalainen DJ ja muusikko, joka on vaikuttanut merkittävästi elektronisen tanssimusiikin kehitykseen.


title: Josh Wink

text: Winkin musiikki tuli julkisuuteen vuonna 1995 superhitin "Higher State of Consciousness" myötä. Tämä kappale oli vuoden suurimpia klubihittejä ja siivitti tietä hiteille "Don't Laugh" ja "Are You There?". Samoihin aikoihin Wink perusti oman levy-yhtiönsä Ovum Recordingsin ystävänsä King Brittin kanssa.


title: Josh Wink

text: Musiikkityyliltään Winkin tuotanto on acid housen ja teknon välimaastossa, lainaten aineksia muistakin tyyleistä. "Higher State of Consciousness" -kappaletta pidetään acid-musiikin merkittävimpiin kuuluvana klassikkona.


title: Josh Wink

text: Monet kappaleista on julkaistu eri väännöksillä Winkin taiteilijanimestä, esimerkiksi "Winc" tai "Winx". Omien projektiensa lisäksi hän on uudelleenmiksannut tunnettujen muusikoiden ja yhtyeiden, kuten Depeche Mode ja Moby, kappaleita.


title: Wink

text: Wink tarkoittaa seuraavia


title: Brad Park

text: Douglas Bradford ”Brad” Park (s. 6. heinäkuuta 1948 Toronto, Kanada) on uransa päättänyt kanadalainen jääkiekkoilija. Puolustajana pelannut Park pelasi uransa parhaat vuodet New York Rangersin joukkueessa. Rangers varasi hänet ensimmäisellä kierroksella vuoden 1966 amatöörien varaustilaisuudessa. Hän ehti pelata vähän aikaa Buffalo Bisonsin AHL-joukkueessa ennen kuin aloitti New Yorkissa 1968. Nopeasti hänestä kehittyi Rangersin paras puolustaja, ja taitavaa mailankäsittelijää alettiin verrata Bobby Orriin.


title: Brad Park

text: Parkista tehtiin joukkueen varakapteeni, ja myöhemmin kapteenina hän johti keväällä 1972 Rangersin Stanley Cupin finaaliin Boston Bruinsia vastaan, jonka se kuitenkin hävisi. Saman vuoden syksynä Park edusti Kanadaa Neuvostoliittoa vastaan pelatussa Summit Series -tapahtumassa. Kauden 1975–1976 Rangers aloitti heikoimmin miesmuistiin, ja seura hankkiutui eroon kovapalkkaisista veteraaneistaan. Marraskuussa 1975 suuressa vaihtokaupassa Park, tähtihyökkääjä Jean Ratelle ja farmiliigapelaaja Joe Zanussi vaihdettiin Boston Bruinsin maineikkaaseen keskushyökkääjään Phil Espositoon ja puolustaja Carol Vadnaisiin.


title: Brad Park

text: Kauppa ei ollut huono Rangersillekaan, mutta Bruins osui siinä suoranaiseen kultasuoneen. Bostonissa Park pelasi yhä huipputasolla valmentaja Don Cherryn alaisuudessa. Hän tuli toiseksi Norris Trophy -palkintokisassa Bruinsin pelipaidassa. Vuosina 1977 ja 1978 Park ja Boston Bruins ylsivät Stanley Cupin loppuotteluihin, mutta Montreal Canadiens voitti kummallakin kerralla. Parkin Boston-jakson viimeinen tähtihetki oli vuoden 1983 playoffissa, jossa hän teki maineikkaan voittomaalin jatkoajalla Buffalo Sabresin verkkoon seitsemännessä ja ratkaisevassa pudotuspelissä.


title: Brad Park

text: Seuraavaksi kaudeksi Park siirtyi Detroit Red Wingsiin vapaana pelaajana ja voitti Bill Masterton Trophy -palkinnon tehtyään Red Wingsin kausiennätyksen puolustajien syöttötilastossa. Kauden 1984–1985 jälkeen yhä tehokas pelaaja joutui lopettamaan uransa polvivammojen takia. Seuraavana vuonna hän vielä valmensi Detroitin joukkuetta jonkin aikaa.


title: Prey (videopeli)

text: Prey on Human Head Studiosin kehittämä ja 2K Gamesin julkaisema ensimmäisen persoonan ammuntapeli. Peli julkaistiin vuonna 2006 Microsoft Windowsille, Xbox 360:lle, OS X:lle ja vuonna 2008 myös Linuxille. Xbox 360 -version on kehittänyt Venom Games. "Preyssä" käytetään id Tech 4 -pelimoottoria.


title: Prey (videopeli)

text: Peli alkaa siitä, kun pelin päähenkilö Tommy, hänen isoisänsä Enisi ja Tommyn tyttöystävä, Jen, kaapataan jättimäiseen avaruusalukseen.


title: Prey (videopeli)

text: Pelistä on julkaistu mobiiliversio nimellä "Prey Mobile 3D".


title: Prey (videopeli)

text: Pelille oli myös kehitteillä jatko-osa, mutta vuonna 2014 projekti vahvistettiin peruutetuksi. Oikeudet peliin siirtyivät Bethesda Softworksille, jonka tytäryhtiö Arkane Studios kehitti vuonna 2017 julkaistun pelin "Prey".


title: Johannes Kastaja (EP)

text: Johannes Kastaja -EP on CMX:n ensimmäinen julkaistu äänite vuodelta 1988. Levy on uudelleenjulkaistu vuonna 2002 yhdessä "Kolmikärki"-albumin uusintajulkaisun kanssa sekä osana "Kolmikärjen Veljeskunta" -boksia. EP äänitettiin Ahti Kortelaisen Tico Tico Studiossa.


title: Johannes Kastaja (EP)

text: Levyn musiikki on pelkistettyä, nopeatempoista hardcore punkia. Musiikissa kuuluu vahvasti Terveet Kädet -yhtyeen vaikutus. Kappaleista puolet on laulettu englannin kielellä.


title: Johannes Kastaja (EP)

text: Sävellykset ja sanoitukset A. W. Yrjänä, ellei toisin mainita. Sovitukset CMX.


title: Afrikanmanaatti

text: Afrikanmanaatti ("Trichechus senegalensis") on yksi kolmesta manaattilajista. Neljästä jäljellä olevasta sireenieläinlajista afrikanmanaattia on tutkittu vähiten. Afrikanmanaatista ei ole paljoakaan valokuvia, mutta vaikkei siitä tiedetä paljoakaan, ovat tiedemiehet kuitenkin sitä mieltä, että afrikanmanaatit muistuttavat Länsi-Intiassa eläviä lamantiineja eli kynsimanaatteja ("Trichechus manatus").


title: Afrikanmanaatti

text: Afrikanmanaatit elävät merien rannikkovesillä ja estuaarialueilla sekä makean veden vesistöissä Afrikan länsirannikolla Senegal-joelta Angolan rannikolle laskevalle Kwanza-joelle asti. Afrikanmanaatteja elää seuraavien maiden alueella: Gambia, Liberia, Guinea-Bissau, Guinea, Sierra Leone, Norsunluurannikko, Ghana, Mali, Nigeria, Kamerun, Gabon, Kongon tasavalta, ja Kongon demokraattinen tasavalta.


title: Afrikanmanaatti

text: Vaikka krokotiilit ja hait toisinaan tappavat manaatteja, niiden pahin vihollinen on ihminen, joka uhkaa niiden kantaa salakalastuksella, elinalueita hävittämällä ja ympäristöä saastuttamalla.


title: Nadia Farès

text: Nadia Farès (s. 20. joulukuuta 1973, Marrakech, Marokko) on marokkolais-ranskalainen näyttelijä. Hän on näytellyt muun muassa elokuvissa "Apinan tarina" (äänirooli, 1999), "Purppuravirrat" (2000) ja "Kahden tulen välissä" (2002).


title: Somoza

text: Somoza on espanjalainen sukunimi, joka on muun muassa Nicaraguaa yli 30 vuotta hallinneella suvulla. Tunnettuja Somoza-nimisiä ovat:


title: Pekka Hallberg

text: Pekka Ilmari Hallberg (s. 12. kesäkuuta 1944 Joensuu) on suomalainen juristi, joka toimi korkeimman hallinto-oikeuden presidenttinä 1993–2012. Hän on Helsingin yliopiston hallinto-oikeuden dosentti ja Joensuun yliopiston julkisoikeuden dosentti. Hän on väitellyt sekä oikeustieteen (1978) että valtiotieteen tohtoriksi (2004). Hän on myös varatuomari (1972).


title: Pekka Hallberg

text: Hallberg on ollut korkeimman hallinto-oikeuden jäsenenä vuodesta 1979 ja presidentti vuodesta 1993 vuoteen 2012. Lisäksi hän on toiminut oikeusministeriön lainsäädäntöneuvoksena, Suomen akatemian tutkijana ja hallinto-oikeuden virkaa toimittavana professorina. Hallberg on ollut keskeisesti mukana viimeisimmissä valtiosääntöuudistuksissa ja osallistunut erityisesti perusoikeussäännösten kehittämiseen ja soveltamiseen myös käytännössä.


title: Pekka Hallberg

text: Hallberg oli puheenjohtaja Paavo Lipposen pääministerikaudella asetetussa, vuosina 1999–2003 toimineessa kielilakikomiteassa, jonka toiminnan tuloksena Suomeen säädettiin uusi kielilaki ja uusi kielitaitolaki.


title: Pekka Hallberg

text: Hallberg ilmoitti kiinnostuksensa asettua ehdolle vuoden 2012 presidentinvaaleihin kansalaisliikkeen riveistä, mutta päätti lokakuussa 2011 jättäytyä ulos vaaleista.


title: Pekka Hallberg

text: Hallberg valittiin Suomalaisen Tiedeakatemian jäseneksi vuonna 1992.


title: Pekka Hallberg

text: Kaksi ulkomaalaista isoäitiä määrättiin käännytettäviksi Suomesta keväällä 2010. Hallberg vastusti KHO:n päätöstä, jossa hylättiin äidin tekemä valitus. Hallberg jäi kuitenkin vähemmistöön kun KHO äänesti asiasta. Hallberg lähetti kirjeen poliisiylijohtaja Mikko Paaterolle ja käännyttämisestä vastaaville poliiseille ja esitti "”tuomioistuimen kannalta”", ettei käännytyksiä kannattanut kiirehtiä seurauksella, että poliisi viivästytti käännyttämisiä. Eduskunnan oikeusasiamies Petri Jääskeläinen käsitteli Hallbergin menettelyä. Jääskeläisen mukaan presidentti Hallberg puuttui tuomioistuimen sisäiseen riippumattomuuteen, kun hän esitti "”tuomioistuimen kannalta”" näkemyksiä käännytysten täytäntöönpanosta. Myöhemmin Hallberg kiisti, että hän olisi viivyttänyt käännytyspäätöksen täytäntöönpanoa. Hän korosti oman näkemyksensä inhimillisyyttä.


title: Pekka Hallberg

text: Joensuussa syntynyt Hallberg on viettänyt lapsuutensa Porissa ja kirjoittanut ylioppilaaksi Porin Lyseosta vuonna 1963. Oikeustieteen tohtoriksi hän väitteli Helsingin yliopistossa vuonna 1978.


title: Pekka Hallberg

text: Hallberg toimii Pohjois-Karjalan valtuuskunnan puheenjohtajana ja hänet nimettiin myös Itä-Suomen yliopiston neuvottelukunnan puheenjohtajaksi joulukuussa 2007. Hallberg toimi vuoteen 2011 asti Maanpuolustuskurssiyhdistyksen puheenjohtajana.


title: Hallintoneuvos

text: Hallintoneuvos oli Suomessa korkeimman hallinto-oikeuden jäsenen virkanimike vuoden 2016 loppuun saakka.


title: Hallintoneuvos

text: Vuoden 2017 alusta alkaen korkeimman hallinto-oikeuden jäsenen virkanimikkeenä on oikeusneuvos. Korkeimmasta hallinto-oikeudesta annetun lain mukaan korkeimmassa hallinto-oikeudessa on presidentin lisäksi muina jäseninä vähintään 15 oikeusneuvosta (vuoden 2017 alusta alkaen).


title: Hallintoneuvos

text: Hallintoneuvoksiksi on nimitetty perinteisesti hallinto-oikeuksien tuomareita, KHO:n esittelijöitä, lainsäädäntöneuvoksia, oikeustieteen tutkijoita ja virkamiehiä etenkin verotuksen ja ympäristöasioiden alalta.


title: Peter Englund

text: Peter Englund (s. 4. huhtikuuta 1957 Boden) on ruotsalainen historioitsija ja kirjailija. Englund oli Ruotsin akatemian jäsen 2002–2018, mutta erosi Metoo-kohun seurauksena. Englund toimi akatemian pysyvänä sihteeri vuosina 2009–2015. Hän on aiemmin ollut tutkijana Uppsalan yliopistossa sekä professorina Dramatiska Institutetissa.


title: Peter Englund

text: Englund opiskeli arkeologiaa, historiaa ja teoreettista filosofiaa Uppsalan yliopistossa ja valmistui kandidaatiksi vuonna 1983. Hän suoritti tohtorintutkinnon 1989 väitöskirjalla "Det hotade huset" (), joka käsitteli 1600-luvun ruotsalaisen aatelin maailmankuvaa. Vuotta ennen tohtoriksi valmistumistaan hän julkaisi arvostetun kirjan "Pultava".


title: Peter Englund

text: Vuonna 1993 Englund sai August-palkinnon ja vuonna 2002 Selma Lagerlöfin kirjallisuuspalkinnon. Englundin tuotanto käsittelee pääasiassa Ruotsin suurvalta-ajan historiaa sekä 1900-luvun sotahistoriaa. Hänet tunnetaan helposti lähestyttävästä kirjoitustyylistään.


title: Peter Englund

text: Englundin teoksia "Ofredsår" (suom. "Suuren sodan vuodet") ja "Den oövervinnelige" (suom. "Voittamaton") kohtaan on esitetty kritiikkiä epätäsmällisyydestä. Brittiläinen 1600-luvun historian asiantuntija Robert I. Frost on huomauttanut, että Puolan historian kohdalla "kirjoittaja tekee useita virheitä, ja tekstiä leimaa täsmällisyyden puute, mutta kaikkia virheitä on turha luetella". Samoin Peter Johnsson osoittaa kirjassaan "Polen i historien" noissa teoksissa joukon nationalistisia tai asenteellisia väitteitä.


title: Lätäseno

text: Lätäseno () on joki Käsivarren Lapissa. Se on Muonionjoen suurin sivujoki ja noin sadan kilometrin pituinen. Sen latvahaaroja ovat Poroeno () ja Rommaeno (). Korkeusero Poroenosta Markkinan kylään joen suussa on 265 metriä. Joki on koskimelojien suosima melontareitti, ja tärkeä kalastusmatkailukohde. Siellä kalastetaan lohia, taimenia, siikaa, harjusta, ahventa ja haukea.


title: Lätäseno

text: Lätäsenon valuma-aluen pinta-ala on 2 152,09 km², josta Suomen puolella on 2 039,18 km². Suomen ulkopuolinen osa valuma-alueesta on Norjaa, jonka puolelle joen valuma-alue lähellä vedenjakajaa paikoin hiukan ulottuu.


title: Józef Łuszczek

text: Józef Łuszczek (s. 20. toukokuuta 1955) on puolalainen maastohiihdon maailmanmestari.


title: Józef Łuszczek

text: Vuoden 1978 maailmanmestaruuskilpailuissa Lahdessa Łuszczek voitti miesten 15 kilometrin matkan, sai pronssia 30 kilometrillä ja sijoittui seitsemänneksi 50 kilometrillä.


title: Józef Łuszczek

text: Łuszczek ei päässyt vuoden 1976 olympialaisiin katkaistuaan jalkansa ennen kisoja. Lake Placidin olympialaisissa 1980 hän sijoittui viidenneksi 30 kilometrin, kuudenneksi 15 kilometrin ja 17:nneksi 50 kilometrin matkalla. Oslon MM-kilpailuissa 1982 hänen paras sijoituksensa oli 15. sija 30 kilometrillä. Sarajevon olympialaisissa vuonna 1984 Łuszczek sijoittui 27:nneksi 50 kilometrillä, 36:nneksi 15 kilometrillä ja 41:nneksi 30 kilometrillä.


title: Józef Łuszczek

text: Łuszczek valittiin Puolan vuoden 1978 urheilijaksi.


title: Emmi

text: Emmi on naisen etunimi. Nimen alkuperäinen muoto on saksalaisperäinen "Emerentia", joka tulee sanoista "ermin" tai "irmin", jotka tarkoittavat suurta ja voimakasta. Nimellä on myös latinalainen alkuperä "Emerentius", joka tarkoittaa ansaitsevaa. Nimen kolmas alkuperä on kreikkalainen. Kreikkalaisen alkuperän mukaan nimi 'Emmi' tarkoittaa ystävällistä ja hellää. Suomessa nimi on vuoden 2015 loppuun mennessä annettu 11 075 naiselle ja muutamalle miehelle.


title: Psalm 9

text: Psalm 9 (1984) on chicagolaisen Trouble-yhtyeen esikoisalbumi. Sitä pidetään yhtenä doom metalin klassikoista. Yhtye oli juuri päässyt Metal Blade Records -levy-yhtiölle. Alun perin albumi oli nimikkolevy mutta sitä alettiin kutsua kuuluisan toiseksi viimeisen kappaleen mukaan nimellä "Psalm 9". Siinä lainataan psalmia 9: "The lord will be a refuge for the oppressed, a refuge in times of trouble" (). Myöhemmissä painoksissa "Psalm 9" lisättiin kannessa. Tyyliltään "Psalm 9" on sekoitus 1960–1970-lukujen rockia ja Black Sabbathin kaltaista hitaampaa heavy metalia. Albumin tunnelma on painostava ja äänimaailma raskas. Sanoituksissaan Eric Wagner käsittelee kristinuskon lisäksi kantaa ottavasti aiheita kuten sotaa kappaleessa "Bastards Will Pay". "Tales of Brave Ulysses" on coveri Cream-yhtyeen kappaleesta, jonka kirjoitti Eric Clapton.


title: Świnoujście

text: Świnoujście [,ɕvinɔ'ujɕtɕe] () on 40 854 (2009) asukkaan kaupunki Puolan luoteisnurkassa Länsi-Pommerin voivodikunnassa. Kaupunki sijaitsee Usedomin ja Wolinin saarilla.


title: Świnoujście

text: Swinemünde perustettiin Swinan, Oderin laskujoen, läntiselle rannalle pienen kylän paikalle vuonna 1748. Fredrik II Suuren aikana Swinemünde linnoitettiin ja se sai kaupunginoikeudet 1765. Se toimi Stettinin (Szczecin) ulkosatamana. Nykyään (2011) kaupunkien yhteinen Szczecin-Świnoujścien satama on Puolan 2. suurin kauppasatama.


title: Świnoujście

text: Swinemünden merkitys pieneni, kun Itämerestä rakennettiin kanava suoraan Stettiniin 1800-luvun lopussa. Kaupunki kärsi toisessa maailmansodassa raskaista pommituksista ja ainakin 23 000 siviiliä kuoli. Sodan jälkeen kaupunki luovutettiin Puolalle ja saksalaisasukkaat karkotettiin.


title: Pultava (kirja)

text: Pultava (alkuteos "Poltava") on ruotsalaisen historioitsijan ja kirjailijan Peter Englundin vuonna 1988 julkaistu läpimurtoteos, joka käsittelee nykyisen Ukrainan alueella sijaitsevan Pultavan kaupungin lähellä vuonna 1709 käytyä Pultavan taistelua. Englund kirjoitti teoksen samanaikaisesti vuonna 1989 valmistuneen väitöskirjansa kanssa. Kirja oli suuri myyntimenestys: sitä on myyty maailmanlaajuisesti yli 250 000 kappaletta, ja se on käännetty lukuisille kielille.


title: Perustuslaillinen liberaalipuolue (Nicaragua)

text: Perustuslaillinen liberaalipuolue (esp. "Partido Liberal Constitucionalista") on nicaragualainen puolue. Puolue erosi Liberal Internationalista 2005.


text: PLC on Nicaraguan itsenäistymisestä 1830-luvulta asti peräisin olevan liberaalipuolueen jälkeläinen. Kun liberaalit hävisivät sisällissodan konservatiiveille 1850-luvulla, he palasivat valtaan 1893 presidentti Jose Santos Zelayan myötä. Yhdysvaltain miehityksen myötä liberaalit pidettiin pois vallasta. He palasivat hallitukseen konservatiivien kanssa vasta 1926 kapinan myötä. Osa liberaaleista tuki Anastasio Somoza Garcíaa, joka löi Augusto César Sandinon toisen liberaaliryhmän, joka jatkoi taistelua vielä 1926 jälkeen. Liberaalit ja konservatiivit marginalisoituivat Somozan perheen perustaman kansallisen liberaalipuolueen myötä, kunnes sandinistit syöksivät Somozan diktatuurin vallasta 1979.


text: Tuolloin liberaalit olivat hajonneet moneen ryhmittymään, jotka yhdistyivät 1990 vaaleihin UNOn ("Unión Nacional Opositora") alle vastustamaan sandinisteja. 1990-luvun lopulla monet ryhmät yhdistyivät presidentti Arnoldo Alemánin johdolla perustuslailliseksi liberaalipuolueeksi. Alemán tuomittiin myöhemmin 20 vuodeksi vankilaan korruptiosta.


text: Puolueessa on vuoden 2001 jälkeen ollut monia ristiriitoja ja Bolañosin APREn ("Alianza por la República") lisäksi siitä erosi 2006 toisen presidenttiehdokkaan Eduardo Montealegren "Alianza Liberal Nicaragüense".


text: Parlamenttivaaleissa 4. marraskuuta 2001 puolue sai 53,2 % äänistä ja 47 paikkaa 90:stä kansalliskokouksessa ("Asamblea Nacional"). Samana päivänä sen ehdokas Enrique Bolaños Geyer voitti presidentinvaalit, mutta erosi myöhemmin puolueesta. Marraskuun 2006 vaaleissa se sai 25 92:sta paikasta. Vuoden 2006 presidentinvaaleissa sen ehdokas oli José Rizo Castellón.


title: Syngman Rhee

text: Syngman Rhee, "Li Sin-men" eli "Lee Seungman" (26. maaliskuuta 1875 – 19. heinäkuuta 1965) oli korealainen poliitikko ja vuosina 1948–1960 Etelä-Korean ensimmäinen presidentti.


title: Syngman Rhee

text: Rhee toimi vuodesta 1911 lähetyssaarnaajana ja itsenäisyystaistelijana. Rhee oli vahvasti kommunismin vastainen. Hän johti Etelä-Koreaa Korean sodassa. Hän vastusti voimakkaasti Korean jakoon perustuvan aseleposopimuksen jatkamista. Hän joutui eroamaan painostuksen alla huhtikuussa 1960, kun levottomuuksissa vastustettiin kiisteltyjä vaaleja.


title: Syngman Rhee

text: Rhee kuoli maanpaossa Havaijilla.


title: The Skull

text: The Skull on chicagolaisen Trouble-yhtyeen toinen ja synkin doom metal -albumi. Se julkaistiin vuonna 1985. Edeltäjänsä tapaan sitä pidetään yhtenä genren klassikoista. Albumi nauhoitettiin Preffered Sound -studiossa Woodland Hillsissa ja Track Recordilla Los Angelesissa. Albumin tuottivat jälleen Bill Metoyer, Brian Slagel ja Trouble. Ennen albumin julkaisua yhtye teki haastattelun eräällä yhdysvaltalaisella kaapelikanavalla ja esitti livenä studiossa vanhan ja uuden albumin kappaleita. Albumilla yhtye antaa erityiskiitokset roudarille Ron Holznerille, joka toimi basistina kiertuilla Sean McAlliserin lähdettyä yhtyeestä. Albumin nauhoitusten jälkeen myös rumpali Jeff Olson jätti yhtyeen ja hänen tilalleen tuli Dennis Lesh.


title: The Skull

text: Musiikillisesti albumi jatkaa Judas Priestin ja Black Sabbathin perinteiden mukaista raskasta linjaa. "The Skull" on yhtyeen painostavin, synkin ja masentavin albumi. Sanoituksissa kuitenkin heijastui toivon kipinä kristillisestä näkökulmasta, näennäisestä lohduttomuudesta huolimatta. Sanoittaja Eric Wagner on kertonut eräässä haastattelussa, että tuolloiset raamatulliset sanoitukset olivat paras tapa ilmaista yhtyeen tuntemuksia, ilman mitään evankeliointitarkoitusta. Ennen kaikkea sanat kuvastavat yhtyeen tuolloista huonoa henkilökohtaista olotilaa. Myöhemmin sanoitukset muuttuivat henkilökohtaisemmiksi, raamatullisten teemojen jääden taka-alalle. "The Skull" jäi edeltäjänsä varjoon, vaikka monet pitävät sitä yhtenä 1980-luvun merkittävimmistä doom metal -albumeista.


title: Nagatan lause

text: Algebrallisessa geometriassa Nagatan lause kuuluu seuraavasti: Jokainen separoitu varisto voidaan upottaa täydellisen variston avoimeksi alivaristoksi.


title: Nagatan lause

text: Shafarevich, I. R. (Ed.): "Algebraic Geometry I"


title: Run to the Light

text: Run to the Light on chicagolaisen Trouble-yhtyeen kolmas albumi, joka julkaistiin vuonna 1987. Albumilla yhtye alkoi sekoittaa tyyliinsä aineksia muista genreistä eikä sen musiikki ollut enää doom metalille ominaisesti hidasta. Kappaleesta ”Run to the Light” kuvattiin musiikkivideo.


title: Flair

text: Flair eli flairtending on näyttävää baarimestarin työskentelyä, jossa hän heittelee pulloja ja suorittaa muitakin normaaliin baarityöskentelyyn liittyviä toimintatapoja näyttävillä ja akrobaattisesti vaikeilla tekniikoilla. Flairtendingissä pidetään MM-kisoja. Kisoissa ei arvostella ainoastaan tekijän teknisiä taitoja, vaan baarimestarin tulee myös pystyä tekemään tasapainoinen, miellyttävä ja kaupallisesti hyväksyttävä juomasekoitus.


title: Flair

text: Flairtending voidaan jakaa kahteen osioon sen merkityksen mukaan. "Workflair" tarkoittaa työn ohessa suoritettavaa taidokasta ja näyttävää baarityöskentelyä. "Showbartending" on enemmän viihteellisyyteen perustuvaan ja rekvisiitan käytön hyväksyvää esiintymisluonteista baarityöskentelyä. Jälkimmäisessä juuri kilpaillaan huomioon ottaen valmistettavien juomasekoitusten laatu.


title: Trouble (Troublen albumi)

text: Trouble on chicagolaisen Trouble-yhtyeen vuonna 1990 julkaistu neljäs albumi. Tässä vaiheessa yhtye siirtyi Metal Blade Records -levy-yhtiöltä Def Americanille, jota johti Rick Rubin. Levy-yhtiön vaihdoksen myötä yhtyeen tyyli vaihtui doom metalista doom/stoner-akselille. Rubin tuotatti musiikista Troublen aiempaa materiaalia tarttuvampaa ja suoraviivaisempaa. Äänimaailmaltaan albumi on Rubinin tuotannolle ominaisesti kuiva ja raskas. Balladi ”The Misery Show’s (Act II)” on jatko-osa "Run to the Light" -albumin samannimiselle kappaleelle. Kappaleista ”Psychotic Reaction” ja ”At the End of My Daze” kuvattiin musiikkivideot.


title: Jean Renoir

text: Jean Renoir (15. syyskuuta 1894 Pariisi, Ranska – 12. helmikuuta 1979 Beverly Hills, Kalifornia, Yhdysvallat) oli ranskalainen elokuvaohjaaja, näyttelijä ja kirjailija. Renoirin elokuvatuotanto koostuu yli neljästäkymmenestä elokuvasta mykkäelokuvien ajalta aina 1960-luvun loppuun. Kuuluisimpia Renoirin elokuvia ovat vuonna 1937 valmistunut ensimmäiseen maailmansotaan sijoittuva pasifistinen "Suuri illuusio" sekä toisen maailmansodan kynnyksellä valmistunut "Pelin säännöt" (1939).


title: Jean Renoir

text: Jean Renoir syntyi 15. syyskuuta 1894 Montmartressa Pariisissa. Hänen isänsä oli tunnettu impressionistinen taidemaalari Pierre-Auguste Renoir, ja Jeanin lapsuudenkodissa taide oli aina läsnä.


title: Jean Renoir

text: Renoir valmistui Aix-en-Provencen yliopistosta vuonna 1913 ja liittyi ratsuväkeen. Renoir haavoittui ensimmäisessä maailmansodassa jalkaan. Toivuttuaan hän liittyi sotaan ilmavoimissa.


title: Jean Renoir

text: Toipumisaikanaan Pariisissa Renoir tutustui mykkäelokuviin kuten Chaplinin elokuviin. Hän opiskeli sodan jälkeen keramiikantekoa lähellä Nizzaa, jossa hänen perheensä asui. Vuonna 1920 hän meni naimisiin aiemmin isänsä mallina toimineen Andrée Heuschlingin kanssa ja muutti Marlotteen, kylään Pariisin lähellä.


title: Jean Renoir

text: Renoir kirjoitti elokuvakäsikirjoituksen, josta tehtiin elokuva "Catherine" (1923). Hänen ensimmäinen ohjaustyönsä oli "La Fille de l’eau" (1924). 1920-luvun lopulla Renoir sai innoitusta Émile Zolasta ja H. C. Andersenista. Hänen mykkäelokuvansa eivät vielä menestyneet, ja hän ajautui rahoitusvaikeuksiin. Äänielokuvan myötä 1930-luvulla Renoir ohjasi monet merkittävimmistä elokuvistaan, vaikka niidenkin menestys jäi vain keskinkertaiseksi. Renoirin merkittävimpiä elokuvia tuolta ajalta oli "Suuri illuusio" (1937), joka kertoo ensimmäisen maailmansodan sotavangeista, sekä "Pelin säännöt" (1939), jota pidetään nykyisin Renoirin mestariteoksena.


title: Jean Renoir

text: Toisen maailmansodan aikana Renoir muutti Hollywoodiin, teki siellä useita elokuvia ja sai Yhdysvaltain kansalaisuuden. Hän erosi ja meni naimisiin Dido Freiren kanssa 1944. Renoirin ensimmäinen värielokuva oli Intiassa kuvattu "Joki" (1951).


title: Jean Renoir

text: Renoir palasi Eurooppaan 1950-luvun alussa ja jatkoi elokuvien tekemistä siellä. Viimeiset elokuvansa hän ohjasi 1960-luvulla. Hän kuoli 12. helmikuuta 1979 Los Angelesissa.


title: Jean Renoir

text: Renoir kirjoitti myös näytelmän, novellin, elämäkertateoksen isästään (1962) ja omaelämäkerran (1974).


title: Ukkosenjohdatin

text: Ukkosenjohdatin on rakennusten suojana toimiva järjestelmä, jonka tehtävänä on johtaa salama maahan niin, että se ei aiheuta vahinkoa. Tavallinen ukkosenjohdatin on rakennusta ylemmäs kohoava metallinen piikki eli salamansieppain, johon on yhdistetty maahan johtavat kaapelit. Nämä on yhdistetty maassa olevaan rengasjohtoon ja tämä kauemmas tehtyyn maadoitukseen.


title: Ukkosenjohdatin

text: Salama etsii lyhimmän reitin maahan ja iskee salamasieppaimeen, josta sähkövirta johtuu kaapeleita pitkin maahan. Näin sähkövirta ei pääse kulkemaan rakennuksen osien läpi eikä aiheuta esimerkiksi palovaaraa. Järjestelmä muodostaa niin sanotun Faradayn häkin, joka estää salamaa tunkeutumasta häkin sisäpuolelle. Rengasjohto torjuu lisäksi maan kautta tulevat, esimerkiksi puun juurien ohjaamat jännitteet. Koko rakennelma kytketään sähkömaadoitukseen.


title: Ukkosenjohdatin

text: Uuden ajan ensimmäiset ukkosenjohdattimet rakensi 1700-luvulla yhdysvaltalainen keksijä Benjamin Franklin. Ukkosenjohdattimien käytöstä on kuitenkin viitteitä jo antiikin ajalta, jolloin egyptiläisiin ja minolaisiin temppeleihin rakennettiin metallisia mastoja, joiden tarkoituksena mahdollisesti oli vetää salamoita puoleensa.


title: Juan Sebastián Verón

text: Juan Sebastián Verón (s. 9. maaliskuuta 1975 La Plata, Argentiina) on uransa jo kertaalleen vuonna 2014 lopettanut, mutta sitä uudelleen vuonna 2017 jatkava argentiinalainen jalkapalloilija, pelipaikaltaan keskikenttäpelaaja.


title: Juan Sebastián Verón

text: Verónin viimeinen joukkue ammattilaistasolla ennen ensimmäistä lopettamistaan vuonna 2014 oli Estudiantes. Nykyisin Véron toimii Estudiantesin puheenjohtajana, joka on myös hänen kasvattajaseuransa. 41-vuotiaana hän solmi vielä seuran kanssa joulukuussa 2016 uuden 18 kuukauden pelaajasopimuksen. Hän on edustanut urallaan myös Boca Juniorsia, Sampdoriaa, Parmaa, Laziota, Manchester Unitedia, Chelseaa ja Inter Milanoa.


title: Juan Sebastián Verón

text: Verón pelasi myös Argentiinan maajoukkueessa ja edusti maataan MM-kisoissa vuosina 1998, 2002 ja 2010.


title: Juan Sebastián Verón

text: Véron tunnetaan erittäin taitavana sekä peliä tekevänä ”keskikentän moottorina”. Laziota edustaessaan hän kuului absoluuttisesti maailman parhaisiin pelaajiin.


title: Juan Sebastián Verón

text: Véronin lempinimi ”la brujita” tarkoittaa noitaa ja tulee hänen luovasta ja taitavasta pelityylistä, sekä tekniikastaan.


title: Juan Sebastián Verón

text: Mestaruudet


title: Gildeskål

text: Gildeskål on vanha pitäjä, nykyinen kunta Nordlandin läänissä Norjassa. Rajanaapureina on Bodø pohjoisessa, Beiarn idässä ja Meløy etelässä. Kunnan hallinnollinen keskus on Inndyr (n. 900 as). Tammikuussa 2013 tehdyn väestönlaskennan mukaan koko Gildeskålin kunnassa oli 2 006 asukasta.


title: Gildeskål

text: Gildeskål on vanha tilan nimi. Nimen alkuperä juontaa muinaisnorjan sanaan "gildiskál", joka merkitsee tulkinnasta riippuen muun muassa maljan sijaintipaikkaa tai juhlapitotaloa.


title: Gildeskål

text: Kunnan hengellinen keskus sijaitsee 3 km Inndyristä pohjoiseen. Vanha kirkko on joko noin vuodelta 1130 tai 1170, ollen siten vanhimpia ja keskiajan tärkeimpiä kivikirkkoja Pohjois-Norjassa. Kirkko vaurioitui palossa vuonna 1710. Seuraavana vuonna kirkko korjattiin nykyasuunsa. Uusi puinen goottilaistyylinen Gildeskålin pääkirkko valmistui vuonna 1881. Kirkkoalueella sijaitsee myös 1600-luvulla rakennettu pappila. Vanha kirkko ja pappila ovat nykyään Saltenin museon hallinnoimia rakennuksia.


title: Gildeskål

text: Gildeskålin kunta on rannikkokunta koostuen sekä manneralueesta että saaristosta. Suurimmat saaret ovat Sandhornøya, Sør-Arnøy, Nord-Arnøy, Fugløya, Fleina ja Femris sekä Fleinværin saariryhmä. Manneralue koostuu rannikkotasangosta, joka idässä rajautuu vuoristoalueisiin. Gildeskålin kirkkoalueen lähistöltä löytyy luonnonsatama.


title: Gildeskål

text: Kunnan väkiluku kasvoi kasvamistaan vuoden 1801 tilanteesta (n. 1700 asukasta) 1950-luvun alkuun saakka (n. 4700 asukasta). Tämän jälkeen asukasluku on pienentynyt tasaisesti. Nykyisin kunnassa asuu 2107 asukasta. Vuonna 2020 väkiluvun ennustetaan olevan 2040.


title: Gildeskål

text: 1950-luvulle saakka meri toimi pääasiallisena kulkuväylänä kunnes valtatien "Kystriksveien" (tienumero 17) ensimmäinen osuus kunnan alueella avattiin. Inndyristä tietä pitkin pääsi etelän suunnassa naapurikunta Meløynn keskustaajamaan Ørnesiin ja pohjoisen suunnassa lauttalaiturille Sundiin. Sundista oli kahden tunnin lauttamatka läänin pääkaupunkiin Bodøhön. Vuonna 1981 lauttamatkan korvasi uusi tieyhteys Bodøhön. Tämä uusi tieosuus erkanee Skauvollissa (viitisen kilometriä Inndyrin taajamasta etelään) ja sillä on kunnan alueella neljä 247–988 metrin pituista tunnelia. Tie jatkuu maailman voimakkaimman vuorovesivirran Saltstraumenin ylittävän sillan kautta kohti Bodøtä. Entinen Skaugvollin ja Sundin välinen valtatie Inndyrin taajaman kautta numeroitiin vuonna 1981 maantieksi 838. Valtatie 17:n vanhin osuus Storvikasta (kunnan länsiosassa) itään on korvattu vuonna 1995 avatulla Storvikskaretin tunnelilla. Tunneli on 3118 m pitkä ja alittaa Storvikvatnet-nimisen järven. Paikallistieksi jääneellä entisellä valtatien osuudella on sortumisherkkä osuus sekä serpentiinitie, jonka korkeusero on lähes 200 metriä.


title: Gildeskål

text: Sundin lauttalaiturilta on lauttayhteyksiä Gildeskålin saaristoon. Valtatie 17:n kautta kulkee useita päivittäisiä linja-autovuoroja Ørnesiin ja Bodøhön.


title: Gildeskål

text: Peruskoulujen lisäksi kunnassa on Meløy videregående skole -lukio/ammattikoulun Inndyrin sivuosasto. Osastossa on muun muassa maatalouteen ja kalastukseen erikoistunut opetuslinja. Kulturskolen tarjoaa (suomalaisen työväenopiston tai kansalaisopiston kaltaisia) kursseja tanssin ja musiikin saralla.


title: Gildeskål

text: Gildeskål on perinteikäs maatalous- ja kalastuskunta. Nykyään turismi ja palveluala on yhä tärkeämpi työllistäjä. Norjan puolustusvoimilla on Novikissa VLF-antennitukikohta, jonka kautta välitetään viestejä sukelluksissa oleville sukellusveneille. Kunnan alueella toimii myös Mårnesin kivilouhimo. Työttömyysprosentti on 2,8 % (v. 2005).


title: Gildeskål

text: Saltenin museon Gildeskålin osasto on erikoistunut muun muassa rannikkokulttuuriin ja kalastukseen. Museon näyttelytilat sijaitsevat vanhan pappilan navettarakennuksessa. Tiloissa on myös esillä mekaanisen pienteollisuuden näyttely – erikoisuutena Inndyr-merkkinen venemoottori, jota valmistettiin vuosina 1918–1950.


title: Gildeskål

text: Teologi, runoilija ja poliitikko Erik Blix oli kotoisin Vågista (Sandhornøyan saarella). Häntä muistellaan vuosittain järjestettävillä Gildeskålin Olsok-festivaaleilla. Olsok on vanha uskonnollinen juhla, jota on vietetty Pyhän Olavin (Olavi Haraldinpojan, k. 1030) kuolinpäivää (29. heinäkuuta) muistaen. Heinäkuussa vietettävän festivaalin nimi Olsok tulee muinaisnorjan sanasta "Olavsvaka" ("Olavin ruumiinvalvojaiset").


title: Gildeskål

text: Kunnan alueella on lukuisia kalliopiirroksia. Niiden lisäksi Gildeskålista löytyy hyvin säilyneitä rautakauden hautapaikkoja.


title: Gildeskål

text: Kunta osallistui vuosina 1992–98 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Gildeskåliin pystytettiin Jan Håfströmin teos "Den bortglömda staden".


title: Heikki Suolahti

text: Heikki Theodor Suolahti (2. helmikuuta 1920 Helsinki – 27. joulukuuta 1936 Helsinki) oli suomalainen varhaiskypsä säveltäjä, jota pidetään yhtenä Suomen musiikinhistorian suurista lahjakkuuksista.


title: Heikki Suolahti

text: Suolahden vanhemmat olivat lääkintäkenraalimajuri ja poliitikko Eino Suolahti ja Anna Forssell. Hänen vanhempi veljensä oli historiantutkija ja kulttuurivaikuttaja Eino E. Suolahti. Suolahti kuoli vain 16-vuotiaana, ennen kuin yhtäkään hänen teoksistaan oli esitetty julkisesti. Hän kävi Helsingin suomalaista yhteiskoulua vuoteen 1936 saakka, ylioppilaskokelaaksi, ja opiskeli pianon- ja urkujensoittoa ja musiikin teoriaa Arvo Laitisen johdolla Helsingin konservatoriossa 1929–1936.


title: Heikki Suolahti

text: Suolahdelta jäi kuollessaan kesken ooppera "Pärttylin yö" sekä muutamia muita teoksia, kuten toinen sinfonia. Säveltäjän tiedetään ihannoineen Richard Wagneria, ja hänen tarkoituksenaan olikin kesän 1937 aikana päästä Bayreuthin oopperajuhlille. Tavoitteen esti hänen ennenaikainen kuolemansa joulukuussa 1936. Parhaiten Suolahden musiikista muistetaan vuonna 1935 sävelletty "Sinfonia piccola" h-molli, joka on sävelletty raikkaaseen täysromanttiseen tyyliin. Se esitettiin ensi kerran helmikuussa 1938 Tauno Hannikaisen johtamassa muistomatineassa. Teos painettiin 1959 Yhdysvalloissa, jossa se tunnetaan hyvin eri nuoriso-orkestereiden repertuaarissa. Suolahden sinfonian kuultuaan Jean Sibelius kirjoitti nuorena kuolleen säveltäjän äidille 12.3.1938 kirjeen, jossa hän kiitti teosta: "Poikanne sinfonia ei mene minun mielestäni. Teos teki minuun syvän vaikutuksen, siinä kun on sekä luontoa että sydäntä. Varmaa on, että Suomi Heikki Suolahdessa menetti suurimpia musikaalisia kykyjään."


title: Jean Béraud

text: Jean Béraud (12. tammikuuta 1849 Pietari – 4. lokakuuta 1935 Pariisi) oli ranskalainen taidemaalari.


title: Jean Béraud

text: Jean Béraudin isä oli kuvanveistäjä ja työskenteli Iisakin kirkon työmaalla pojan syntymän aikoihin. Nuori Béraud, Léon Bonnatin oppilas, asetti töitänsä näytteille Pariisin salonkiin ensimmäisen kerran 1872, mutta sai tunnustusta vasta 1876 työllään "On the Way Back from the Funeral". Hän esittäytyi "Ranskalaisten vesivärimaalarien seuran" myötä Pariisin Maailmannäyttelyssä 1889. Béraud maalasi monia näkymiä Pariisin päivittäisestä elämästä Belle Époquen aikana. Hänen tyylinsä oli sekoitus Pariisin salongin akateemista taidetta ja impressionismia. Hän sai Ranskan kunnialegioonan ritarikunnan merkin 1894.


title: Jean Béraud

text: Béraud on haudattu Montparnassen hautausmaalle.


title: Ariel Ortega

text: Ariel Arnaldo Ortega (s. 4. maaliskuuta 1974, Libertador General San Martín, Argentiina) on argentiinalainen aktiiviuransa lopettanut jalkapalloilija, pelipaikaltaan hyökkäävä keskikenttäpelaaja.


title: Ariel Ortega

text: Ortega aloitti ammattilaisuransa vuonna 1991 kotimaansa pääsarjan River Platessa. Hän edusti vuonna 2012 päättyneellä urallaan myös muun muassa Valenciaa, Sampdoriaa, Parmaa, Fenerbahçea ja Newell's Old Boysia.


title: Ariel Ortega

text: Ortega pelasi myös Argentiinan maajoukkueessa. Hän edusti Argentiinaa MM-kisoissa vuosina 1994, 1998 ja 2002. Ortega oli myös voittamassa olympiahopeaa Argentiinan paidassa vuoden 1996 kesäolympialaisissa.


title: Peter Pan (vuoden 2003 elokuva)

text: Peter Pan on vuonna 2003 ensi-iltansa saanut P. J. Hoganin ohjaama australialainen fantasiaelokuva. Elokuva perustuu J. M. Barrien 1900-luvun alussa kirjoittamaan samannimiseen lastenromaaniin ja -näytelmään. Elokuvan pääosissa esiintyvät Jeremy Sumpter, Rachel Hurd-Wood, ja Jason Isaacs.


title: Peter Pan (vuoden 2003 elokuva)

text: Vaikka elokuvan katsotaan olevan sovituksista lähinnä Barrien tarinaa, se korostaa kuitenkin alkuperäisteosta suoremmin Peterin ja Wendyn välistä rakkautta. Peter Pan on kerran kotoaan karannut esiteini-ikäinen poika, joka ei halua kasvaa aikuiseksi, ja on asunut tuntemattoman ajan toisessa maailmassa nimeltä Mikä-Mikä-Maa, jossa kukaan ei vanhene päivääkään, ja jonne pääsee vain lentämällä (onnellisten ajatusten ja keijupölyn voimalla) toiseen tähteen oikealta ja suoraan aamunkoittoon.


title: Peter Pan (vuoden 2003 elokuva)

text: Matkoillaan syntymäkaupunkiinsa Lontooseen Peter on ajan kuluessa kerännyt Mikä-Mikä-Maahan kavereikseen poikia, joista pian sukeutui Kadonneet Pojat. Kadonneet Pojat pitävät Peteriä yhtä aikaa ystävänä ja jonkinlaisena isähahmona. Mutta Peter on käynyt hieman yksinäiseksi.


title: Peter Pan (vuoden 2003 elokuva)

text: Peter Pan maleksii salaa Wendyn kodin lastenhuoneen ikkunalla katselemassa ja kuuntelemassa kuinka Wendy kertoo seikkailutarinaa veljilleen, mutta perheen lapsenvahtina toimiva koira ajaa Peterin pois. Millicent-täti ei tahdo Wendyn ryhtyvän kirjailijaksi, jollaiseksi tyttö itse tahtoo. Täti haluaisi Wendyn menevän hyviin naimisiin ja viettävän vähemmän aikaa veljiensä kanssa.


title: Peter Pan (vuoden 2003 elokuva)

text: Peterin seuraavalla matkalla, jolla hän tarinoiden kuuntelemisen sijaan on tullut keskellä yötä ihastelemaan nukkuvaa Wendyä, hän onnistuu hukkaamaan varjonsa lastenhuoneeseen. Seuraavana iltana hän palaa etsimään varjoaan Helinä-keijun kanssa. Wendy herää meteliin, ja Peter ja Wendy ihastuvat heti toisiinsa. Myös Helina-keiju rakastaa Peteriä. Peter houkuttelee Wendyn veljineen mukaansa Mikä-Mikä-Maahan, ja Wendystä tulee Kadonneiden Poikien ”äiti”.


title: Peter Pan (vuoden 2003 elokuva)

text:
Suuren seikkailun jälkeen kadonneet pojat – Peteriä ja Sinttiä lukuun ottamatta – saavat lopulta kodin Darlingin perheen luota. Sintti saa kodin Wendyn Millicent-tädin luota, mutta Peter jää Mikä-Mikä-Maahan.
Ilta-Sanomien Harri-Ilmari Moilanen arvioi, että parhaiten seikkailussa toimivat digitekniikalla ja tehosteilla luodut kommellukset. Visuaalisesta loistokkuudesta huolimatta ”pikku pottereille” suunnatussa elokuvassa ei hänestä ole erityistä fantasian lumoa.


title: Pro Football Hall of Fame Game

text: Pro Football Hall of Fame Game on yhdysvaltalaisen amerikkalaisen jalkapallon ammattilaisliigan, NFL:n, vuosittain pelattava näytösottelu, joka järjestetään samana viikonloppuna kuin Pro Football Hall of Famen valintaseremonia. Ottelu pelataan Fawcett Stadiumilla, joka on aivan Hall of Fame -museon vieressä Cantonin kaupungissa Ohion osavaltiossa.


title: Pro Football Hall of Fame Game

text: NFL nimeää joukkueet, jotka kohtaavat ottelussa. Kyseiset joukkueet joutuvat pelaamaan normaalin neljän näytösottelun sijaan viisi ottelua ennen NFL:n runkosarjaa, koska Hall of Fame -seremonia järjestetään viikkoa ennen varsinaisen näytösottelusarjan alkua.


title: Pro Football Hall of Fame Game

text: Vuosina 1999-2005 ottelu järjestettiin maanantai-iltana, ABC:n Monday Night Football -lähetyksenä. Tätä ennen ottelun ajankohta oli useimmiten lauantai-iltapäivä. Kaudesta 2006 lähtien ottelu on järjestetty sunnuntai-iltana, NBC:n Sunday Night Football -lähetyksenä.


title: Pro Football Hall of Fame Game

text:
* - Ottelu päättyi 5 m 29 sek ennen päätösvihellystä ukkosmyrskyn ja salamoinnin takia.
** - Ottelu päättyi 5 m 49 sek ennen päätösvihellystä ukkosmyrskyn ja salamoinnin takia.


title: Star One

text:
Star One on alankomaalainen progressiivista metallia esittävä Arjen Anthony Lucassenin sivuprojekti. Star Onen musiikki on raskaampaa kuin Lucassenin projektiyhtyeen Ayreonin, ja ottaa vaikutteita 1970-luvun avaruusrockista ja sulauttaa niitä modernin progressiivisen metallin kanssa. Yhtye on julkaissut kaksi studioalbumia, "Space Metal" ja "Victims of the Modern Age", sekä livealbumin joka sisältää myös Ayreonin materiaalia.
Arjen Lucassen soitti kitaraa ja syntetisaattoreita konserteissa. Lisäksi hän lauloi Ayreonin "Into the Electric Castle" -konseptialbumilta peräisin olleissa kappaleissa ”Hipin” osuudet. Dan Swanö ei voinut osallistua kiertueelle yhtyeensä Nightingalen uuden albumin nauhoitusten takia. Swanön lauluosuudet ja tietyt Ayreonin materiaalin osuudet hoiti konserteissa Robert Soeterboek joka on esiintynyt useammalla aikaisemmalla Ayreonin albumilla. Kiertuella oli lisäksi mukana seuraavat henkilöt:


title: Sathya Sai Baba

text: Sathya Sai Baba, oik. Sathyanarayana, alkujaan sukunimeltään Raju, (23. marraskuuta 1926 – 24. huhtikuuta 2011) oli intialainen guru, jota usein on kutsuttu godmaniksi ja ihmeidentekijäksi, ja jota hänen kannattajansa pitävät jumalan inkarnaationa. Häntä pidetään yhtenä aikansa suurimmista guruista Intiassa.


title: Sathya Sai Baba

text: Bhagavan Sri Sathya Sai Baba on Intian tunnetuimpia pyhimyksiä, ja hänet tunnetaan erityisesti monenlaisista tekemikseen väitetyistä ihmeistä. Sai Baba opettaa epäitsekkään palvelun olevan tärkein tie jumaluuden oivaltamiseksi. Hän julisti 29. lokakuuta 1940 olevansa aiemmin tunnetun pyhimyksen, Sri Shirdin Sai Baban inkarnaatio. Tätä pidetään hänen julkisen toimintansa lähtöpisteenä.


title: Sathya Sai Baba

text: Sai Baba on muun muassa luonut Intiaan uuden koulu- ja ylioppilasjärjestelmän, perustanut monia yhteiskunnallisia laitoksia, toteuttanut suuren puhtaan juomavesiverkoston ja rakennuttanut kaksi suurta sairaalaa.


title: Sathya Sai Baba

text: Sai Baba kuoli 85-vuotiaana sydänvaivoihin sairaalassa Puttaparthissa. Hautajaisiin osallistui maan korkeinta johtoa.


title: Sathya Sai Baba

text: Sai Baba julisti rakkautta ja uskontojen ykseyttä sekä korosti, että kenenkään häntä seuraavan ei tarvitse luopua omasta uskonnostaan. Sathya Sai -organisaatio kannattaa viittä perusarvoa; sathya (totuus), dharma (oikeudenmukaisuus), ahimsa (väkivallattomuus), prema (rakkaus) ja shanti (rauha). Sai Baba on ollut ja on yhä arvostelun sekä skeptisyyden kohteena, ja hänen väitteensä tehdä ihmeitä on kyseenalaistettu. Eräät taikurit ja skeptikot eri puolilla maailmaa ovat pyrkineet toistamaan joitakin Sai Baban ihmetekoja taikatemppujen avulla. Skeptikot pyysivät Sai Babaa tekemään ihmeitä valvotuissa olosuhteissa, mutta hän ei suostunut pyyntöihin. Vuonna 1995 julkisuutta sai videonauha, jonka epäiltiin paljastavan huijauksen, mutta tarkoissa tutkimuksissa mitään varmoja todisteita huijauksesta ei voitu osoittaa. (Haraldsson, op. cit., pp. 295–301)


title: Sathya Sai Baba

text: Suomessa toimii vuonna 1992 rekisteröity Sri Sathya Sai Baba center Finland ry. Yhdistyksessä oli 18 jäsentä vuonna 2007.


title: Mancini

text: Mancini (oik. Alessandro Faiolhe Amantino, s. 1. elokuuta 1980 Belo Horizonte, Minas Gerais, Brasilia) on brasilialainen jalkapalloilija. Hän edustaa tällä hetkellä Italian Serie A:n Inter Milanoa.


title: Mancini

text: Mancini on pelipaikaltaan keskikenttäpelaaja. Hän pelaa yleensä laidassa hyökkäävässä roolissa.


title: Mancini

text: Mancini aloitti ammattilaisuransa Atlético Mineiron riveissä vuonna 1998. Hän on edustanut kotimaassaan myös Portuguesaa. Vuonna 2002 Mancini siirtyi Italiaan Veneziaan ja sieltä seuraavana vuonna AS Romaan. Hän on saavuttanut Roman riveissä Italian cupin voiton ja Italian supercupin voiton. Kesällä 2008 hän siirtyi Interin riveihin.


title: Mancini

text: Brasilian maajoukkueessa Mancini pelasi ensi kerran vuonna 1999. Hän oli mukana Brasilian Copa Américan voittaneessa joukkueessa vuonna 2004.


title: Puerto Maldonado

text: Puerto Maldonado on perulaisen Madre de Diosin alueen pääkaupunki ja yksi Perun Amazonian tärkeimmistä kaupallisista keskuksista. Vuonna 2007 kaupungissa asui 56 382 asukasta.


title: Puerto Maldonado

text: Kaupunki perustettiin kumibuumin seurauksena. Sitä pidetään Iquitoksen ja Pucallpan jälkeen Perun Amazonian kolmanneksi tärkeimpänä kaupunkina. Ilmasto on kuuma ja kostea. Lokakuusta huhtikuuhun kestävän sadekauden aikana tieliikenne hankaloituu huomattavasti.


title: Hammasväliharja

text: Hammasväliharja on pieni hammasvälien puhdistamiseen tarkoitettu, muodoltaan pulloharjaa muistuttava harja. Sen harjasosa on suppeneva tai sylinterimäinen. Harjakset ovat hyvin ohuita. Se soveltuu yleensä hammasvälien puhdistamiseen plakista tai ruuantähteistä hammaslankaa tai hammastikkua paremmin mikäli hammasvälit ovat suurehkot tai avoimet. Myös oikomishoidon aikana hammasväliharja helpottaa suojassa olevien hampaiden puhdistamista.


title: Hammasväliharja

text: Väliharjavalikoimissa on myös erikokoisia harjoja, joista valitaan sopiva harja hammasvälitilan mukaan. Harjoja on eri kokoja, läpimitaltaan tyypillisesti 0,3–1,5 millimetriä. Osassa harjasosa on kiinteästi, mutta saatavilla on myös harjan varsiosaan kiinnitettäviä harjaspäitä. Harjojen varret ovat muovia tai metallia. Harjanvarsiosa voi olla pitkä ja kaareva poskihampaiden paremman tavoitettavuuden vuoksi. Metallivartisia harjoja ei suositella hammasimplanttien väleihin naarmuttamisriskin takia. Harjaa ei saisi käyttää liian ahtaisiin hammasväleihin, jotteivät hampaiden kaulan hammaspinnat vahingoittuisi.


title: Hammasväliharja

text: Hammasväliharjan käyttäminen muistuttaa hammastikun käyttämistä. Harjasosa viedään hammasväliin ja hampaiden välipinnat harjataan puhtaiksi. Hammasväliharjoja myydään muun muassa apteekeissa, usein myös tavallisissa ruokakaupoissa.


title: Philippe Mexès

text: Philippe Mexès (s. 30. maaliskuuta 1982 Toulouse, Ranska) on ranskalainen jalkapalloilija, pelipaikaltaan keskuspuolustaja. Mexès edustaa Italian Serie A:n Milania, johon hän siirtyi vuonna 2011 AS Romasta. Romaan hän siirtyi vuonna 2004 kotimaansa Auxerresta, jossa teki ensiesiintymisensä vuonna 1999.


title: Philippe Mexès

text: Mexès on pelannut myös Ranskan maajoukkueessa. Hän oli voittamassa Ranskan riveissä Maanosaliittojen cupia 2003.


title: Philippe Mexès

text: Seurajoukkueet


title: Philippe Mexès

text: Maajoukkue


title: Vapaat suhteet

text: Vapaat suhteet eli avoimet suhteet ovat parisuhteita, joissa toisella tai kummallakin osapuolella on suhteen ulkopuolisia seksuaalisuhteita, joiden olemassaolon osapuolet hyväksyvät. Yleensä suhteen ulkopuolisia rakkaussuhteita ei hyväksytä, vaan seurustelukumppani on ainut sallittu rakastettu.


title: Aborym

text: Aborym on italialainen industriaalinen black metal -yhtye, joka perustettiin vuonna 1991. Itse yhtye kuvaa tyyliänsä "black alien industrial metalliksi". Emperorista tuttu Bård Faust liittyi Aborymin rumpaliksi ennen uusimman albumin, "Generatorin", äänityksiä. Sitä ennen Aborymin levyillä käytettiin rumpukonetta. Yhtyeen vokalisti oli ennen uusinta albumia Attila Csihar, joka tunnetaan muun muassa Mayhemin laulajana.


title: Christer Fuglesang

text: Christer Fuglesang (s. 18. maaliskuuta 1957 Tukholma, Ruotsi) on ruotsalainen Euroopan avaruusjärjestön astronautti, jonka ensilento STS-116 Discovery-sukkulalla alkoi 10. joulukuuta 2006 kello 3.47 Suomen aikaa. Lennon oli määrä alkaa 8. joulukuuta, mutta sitä jouduttiin lykkäämään huonon sään vuoksi. Onnistuneen lähdön jälkeen Fuglesangista tuli ensimmäinen ruotsalainen ja pohjoismaalainen avaruudessa.


title: Christer Fuglesang

text: Fuglesangin äiti on ruotsalainen ja isä norjalainen. Hän alkoi opiskella fysiikkaa Tukholman teknillisessä korkeakoulussa 1975 ja valmistui diplomi-insinööriksi 1981. Hän jatkoi opintojansa kokeellisen hiukkasfysiikan alalla Tukholman yliopistossa ja väitteli tohtoriksi 1987. Väiteltyään hän toimi tutkijana muun muassa CERNissä.


title: Christer Fuglesang

text: Vuonna 1992 Fuglesang valittiin ESAn astronauttiryhmään. Sen jälkeen hän on saanut astronauttikoulutusta EACissa, Venäjällä Tähtikaupungissa ja NASAlla.


title: Christer Fuglesang

text: Fuglesang oli mukana Venäjän avaruusjärjestön ja ESAn yhteisessä Euromir 95 -projektissa vuonna 1993. Vuonna 1995 hän oli Mir-lennon varamiehistössä. Hänelle opetettiin tällöin muun muassa Sojuz-avaruusaluksen ohjaamista.


title: Christer Fuglesang

text: Vuodesta 1996 lähtien Fuglesang on ollut sukkulakoulutuksessa NASAn Johnsonin avaruuskeskuksessa Houstonissa. Valinta vuoden 2006 lennolle tehtiin vuonna 2002. Koska 12-päiväiseen ISS-lentoon kuului avaruuskävely, hän on saanut tähän liittyvän koulutuksen. Fuglesang osallistui STS-116-lennolla kolmelle avaruuskävelylle ja lennolla STS-128 kahdelle. Avaruuskävelyjen kokonaispituus oli 18 tuntia 15 minuuttia. Lennon nimi Celsius liittyy Ruotsiin: ruotsalainen Anders Celsius kehitti celsius-asteikon.


title: Christer Fuglesang

text: Fuglesang pääsi myös toistamiseen avaruuteen sukkulalla. 15. heinäkuuta 2008 hänet valittiin 29. elokuuta 2009 laukaistulle Kansainvälisen avaruusaseman kokoonpanolennolle STS-128 tehtäväspesialistiksi.


title: Pramirasetaami

text: Pramirasetaami on nootropiini eli "älylääke", joka perustuu pirasetaamiin. Se keksittiin 1970-luvun loppupuolella. Sen kehitti Parke-Davis joka on nykyisin osa Pfizer-konsernia. Pramirasetaami on 8-30 kertaa vahvempaa kuin pirasetaami. Sitä myydään tuotemerkeillä Neupramir ja Pramistar.


title: Rooteli

text: Rooteli tarkoittaa hallinnossa oman toimialansa asiat kaupunginvaltuustoa ja kaupunginhallitusta varten valmistelevaa osastoa. Tätä vanhahtavaa sanaa käytetään nykyisinkin lähinnä valtionhallinnossa ja - virastoissa.


title: Rooteli

text: Rooteli-sana on tullut suomenkieleen Ruotsin hallinnon kautta (rotel). Ruotsin sana on tullut latinan rotulus-sanasta, joka on sananmukaisesti "kirjoitusrulla" .


title: Rooteli

text: Sana "rotel" tarkoittaa Ruotsin virastokielessä osastoa (avdelning). Esimerkki Tukholman kaupungin hallintokuvauksesta: "Varje borgarråd är chef för en avdelning som kallas rotel."


title: Rooteli

text: Ruotsin oikeuskielessä "rotel" tarkoittaa valmisteluryhmää, esimerkiksi: "De mål som kommer in till hovrätten fördelas på s.k. rotlar i en turordning som är bestämd i förväg. Varje rotel är knuten till en domare som ansvarar för att målet blir förberett till avgörande och som i regel också deltar i det slutliga avgörandet."


title: Rooteli

text: KKO:n työjärjestyksessä (787/1994) on ruotsin sanan rotel vastineena on asiaryhmä; esimerkki: "Lainkäyttöasiat jaetaan asiaryhmiin. Jaon asiaryhmiin vahvistaa presidentti. Kullekin asiaryhmälle presidentti määrää hoitajaksi jonkun esittelijäneuvoksista tai muun esittelijän." "Lagskipningsärendena fördelas på rotlar. Presidenten bestämmer indelningen i rotlar. För varje rotel bestämmer han såsom ansvarig ett referendarieråd eller en annan föredragande."


title: Rooteli

text: Helsingin kaupungin hallinnossa käytetään sanaa rooteli seuraavasti: "Hallintokeskuksen rootelit valmistelevat oman toimialansa asiat kaupunginvaltuustoa ja kaupunginhallitusta varten."


title: Kuwaitin lippu

text:
Kuwaitin lippu otettiin käyttöön 7. syyskuuta 1961, virallisesti 24. marraskuuta 1961.
Lipun värit tarkoittavat seuraavia asioita


title: Kelirikko

text: Kelirikoksi eli rospuutoksi sanotaan päällystämättömien teiden pehmenemistä kulkukelvottomiksi. Sana merkitsee myös aikaa, jona liikkuminen on vaikeaa tai mahdotonta kelirikon takia.


title: Kelirikko

text: Kelirikon aikana sulamisvesi ei pääse roudan takia imeytymään maahan vaan jää päällystämättömän tien pinnalle. Vedensekainen hiekka muuttuu liejuksi, joka muodostaa jäätyneen routakerroksen päälle vetelän kerroksen. Vesi myös syövyttää helposti isojakin kuoppia tai sulamispuroja ja rikkoo siten tien pintaa. Siltarumpujen kohdalla vaurion mahdollisuus on erityisen suuri, sillä sulava routa vajottaa rumpua ja samalla tienpintaa. Jäätynyt rumpu voi kelirikon aikana myös tulvia tielle.


title: Kelirikko

text: Saaristossa kelirikko merkitsee keväistä ajanjaksoa, jolloin sulava jää on jo liian ohutta ja pehmeää kantaakseen ihmisiä tai ajoneuvoja mutta liian kovaa, jotta vesikulkuneuvot kykenisivät kulkemaan jäissä. Kelirikko on perinteisesti merkinnyt saaristossa aikaa, jolloin yhteydet mantereelle ovat olleet kokonaan poikki. Saaristossa kelirikko alkaa yleensä maaliskuun alussa ja kestää jäiden sulamiseen ja meren avautumiseen saakka toukokuulle. Tuona aikana ainoa käyttökelpoinen kulkuneuvo on ilma-aluksia lukuun ottamatta ilmatyynyalus tai moottorirekityyppinen eli avovedessä uiva moottorikelkka.


title: Léon Foucault

text: Jean Bernard Léon Foucault (, 18. syyskuuta 1819 Pariisi, Ranska – 11. helmikuuta 1868 Pariisi, Ranska) oli ranskalainen fyysikko, joka tunnetaan parhaiten Foucault'n heilurin keksijänä. Kyseinen laite havainnollistaa maan pyörimisen. Hän teki myös ensimmäisiä mittauksia valonnopeudesta, Fizeaun–Foucault’n koejärjestelyn avulla.


title: Léon Foucault

text: Foucault oli näppärä käsistään ja ajateltiin, että hänestä tulisi hyvä kirurgi. Hän aloitti lääketieteen opiskelut Alfred Donnén ohjauksessa mutta ei kestänyt veren näkemistä. Donné palkkasi hänet kuitenkin assistentikseen. He kehittivät menetelmän jolla otetaan valokuvia mikroskoopissa. Donné oli myös tiedetoimittaja, ja jäädessään eläkkeelle 1845 hän antoi tehtävän Foucaultille.


title: Léon Foucault

text: Heilurin lisäksi Foucault keksi gyroskoopin, joka oli toinen tapa havainnollistaa maapallon pyörimisliikettä.


title: Léon Foucault

text: Focault löysi pyörrevirran, jota kutsutaan joskus Foucaultin virraksi.


title: Léon Foucault

text: Foucault on myös kehittänyt testin, jota tähtitieteen harrastajat käyttävät kaukoputken peilin testaukseen.


title: Léon Foucault

text: Foucault'n kraatteri Kuussa on nimetty hänen mukaansa.


title: Kiinan kansantasavallan vaakuna

text: Kiinan kansantasavallan vaakuna () on Kiinan kansantasavallan kansallistunnus lipun ja kansallislaulun ohella. Se kuvaa Taivaallisen rauhan porttia, josta avautuu portti Kiellettyyn kaupunkiin Taivaallisen rauhan aukiolta, Pekingissä. Vilja kuvaa maataloutta ja ratas teollisuustyöläisiä. Viisi tähteä kuvaavat Kiinan viittä kansaa tai viittä yhteiskuntaluokkaa.


title: Kiinan kansantasavallan vaakuna

text: Vaakunan suunnitteli arkkitehti Liang Sicheng (梁思成) ja se vahvistettiin käyttöön 20. syyskuuta 1950.


title: Joseph ”Robbie” Robertson

text: Joseph "Robbie" Robertson on kuvitteellinen hahmo Marvelin sarjakuvamaailmassa. Hän kuuluu Hämähäkkimies sarjakuva seikkailujen sivuhahmoihin ja hän työskentelee Daily Buglessa J. Jonah Jamesonin alaisena. Hänen ensiesiintymisensä oli "Amazing Spider-Man" #51-lehdessä, ja hänet loivat Stan Lee ja John Romita.


title: Joseph ”Robbie” Robertson

text: Elokuvissa Robbia on esittänyt Bill Nunn.


title: Joseph ”Robbie” Robertson

text: Robbie nähtiin Hämähäkkimies-animaatiosarjassa J. Jonah Jamesonin oikeana kätenä, mutta toisin kun Jameson, hän puolusti Hämähäkkimiestä ja piti tätä sankarina (totta puhuen Peter mainitsee jopa eräässä jaksossa Robbien olleen ainoa henkilö joka on tukenut hänen molempia henkilöllisyyksiään), ja esiintyikin usein vain sivuroolissa muutamia jaksoja lukuun ottamatta. Hänen äänenään toimi Rodney Saulsberry.


title: Joseph ”Robbie” Robertson

text: Jaksot, jossa hän sarjassa esiintyy:


title: Joseph ”Robbie” Robertson

text: 1 Liskojen yö


title: Joseph ”Robbie” Robertson

text: 2 Skorpionin myrkky


title: Joseph ”Robbie” Robertson

text: 3 Tappajarobotti


title: Joseph ”Robbie” Robertson

text: 6 Tohtori Mustekala - Tuhon lähettiläs


title: Joseph ”Robbie” Robertson

text: 7 Avaruuden asukas 1/3


title: Joseph ”Robbie” Robertson

text: 9 Avaruuden asukas 3/3


title: Joseph ”Robbie” Robertson

text: 10 Kraven Saalistaja


title: Joseph ”Robbie” Robertson

text: 11 Menninkäinen 1/2


title: Joseph ”Robbie” Robertson

text: 13 Kameleontti


title: Joseph ”Robbie” Robertson

text: 20 Tuomari


title: Joseph ”Robbie” Robertson

text: 23 Kuolematon vampyyri


title: Joseph ”Robbie” Robertson

text: 24 Aikakivi


title: Joseph ”Robbie” Robertson

text: 27 Viimeinen painajainen


title: Joseph ”Robbie” Robertson

text: 28 Tohtori Outo


title: Joseph ”Robbie” Robertson

text: 29 Tee toivomus


title: Joseph ”Robbie” Robertson

text: 33 Framed


title: Joseph ”Robbie” Robertson

text: 34 Mies ilman pelkoa


title: Joseph ”Robbie” Robertson

text: 36 Tombstone


title: Joseph ”Robbie” Robertson

text: 37 Venomin paluu


title: Joseph ”Robbie” Robertson

text: 42 Syyllinen


title: Joseph ”Robbie” Robertson

text: 44 Musta Kissa


title: Joseph ”Robbie” Robertson

text: 50 Mary Janin etsintä


title: Joseph ”Robbie” Robertson

text: 53 Häät


title: Joseph ”Robbie” Robertson

text: 54-58 Kuusi unohdettua soturia -tarinassa


title: Joseph ”Robbie” Robertson

text: 64 Minä todella, todella vihaan klooneja (toisen maailman Robbie)


title: Joseph ”Robbie” Robertson

text: 65 Jäähyväiset, Hämähäkkimies (toisen maailman Robbie)


title: Saanto

text: Saanto on oikeudellinen toimi, jonka tuloksena tietylle henkilölle syntyy tietty oikeusjärjestyksen takaama oikeus. Nimitys liittyy erityisesti kiinteän ja irtaimen omaisuuden omistusoikeuteen. Laajasti määritellystä nimityksestä käytetään usein ilmaisua oikeussaanto. Saanto on oikeussystematiikkaan liittyvä yläkäsite, jolla ei oikeudellista ratkaisua tehtäessä ole välitöntä merkitystä. Toisinaan sillä vain viitataan yksityiskohtaisiin omistusoikeuden siirtymissääntöihin. Saanto voi olla yksityisoikeudellinen oikeustoimi (kuten kauppa, lahja tai vaihto), viranomaisen päätös (esimerkiksi pakkolunastus tai ulosotto) tai tosiasiallinen tapahtuma (kuten perintö tai valtaus).


title: Saanto

text:
Saannot jaetaan itsenäisiin ja johdannaisiin saantoihin. Itsenäinen saanto on joko kumoava eli ekstinktiivinen, jolloin se kumoaa edeltäjän oikeuden (esimerkiksi pakkolunastus tai löytö), tai alkuperäinen eli originaarinen,
jolloin omistusoikeus syntyy itsenäisesti toisesta henkilöstä riippumatta eikä esineellä ole entuudestaan omistajaa (nautinta tai valtaus). Alkuperäinen saanto voi perustua myös esineen valmistamiseen, jolloin syntyy uusi esine, tai liittämiseen tai yhdistämiseen. Kumoavassa saannossa omistusoikeus siirtyy henkilöltä toiselle, jolloin edellinen omistusoikeus kumoutuu ja syntyy uusi edellisestä riippumaton omistusoikeus (kuten löydössä tai pakkolunastuksessa).


title: Saanto

text: Johdannaisessa eli derivatiivisessa saannossa omistusoikeus siirtyy henkilöltä toiselle, eikä uusi omistaja saa edeltäjäänsä parempaa oikeutta, vaan oikeuden pätevyys ja laajuus riippuu edeltäjän oikeudesta. Se voi olla oikeustoimi elävien henkilöiden kesken (kuten kauppa, lahja tai vaihto), lakimääräinen, perustua testamenttiperimykseen tai olla viranomaisen pakkotäytäntö (kuten ulosmittaus). Johdannaisten ja kumoavien saantojen yhteisnimitys on omistajanvaihdossaannot.


title: Budjetti

text: Budjetti tarkoittaa talousarviota eli tulo- ja menoarviota, erityisesti valtion tai kunnan talousarviota. Budjettikausi eli varainhoitokausi on yleensä vuoden pituinen, mutta se ei aina vastaa kalenterivuotta. Myös yksityishenkilöt, kotitaloudet ja yritykset voivat tehdä budjetteja. Rahan varaamista tiettyihin tarkoituksiin kutsutaan budjetoinniksi.


title: Budjetti

text: Kansantaloustieteessä budjettirajoite on tulojen tai varallisuuden asettama rajoite kulustusmenoille tai muulle rahankäytölle.


title: Budjetti

text: Termi "budjetti" juontuu ranskan kielen sanasta bougette ja se tarkoitti alun perin salkkua (eng. purse), jossa Yhdistyneen kuningaskunnan pääministeri toi valtion varainhoitoa koskevan suunnitelmansa parlamenttiin.


title: Budjetti

text: Alijäämä tarkoittaa, että budjetin rahoitustavoitteista on jääty ja kirjanpito on miinuksella eli talous on tappiollista. Ylijäämä tarkoittaa, että budjetin rahoitusarvio on ylittynyt ja käytössä onkin odotettua enemmän varantoja. Toiminta on tällöin voitollista.


title: Budjetti

text: Suomessa valtion budjetin laadinta alkaa tammikuussa, kun ministeriöiden kehysehdotukset saapuvat valtiovarainministeriöön. Valtiovarainministeriössä kootaan seuraavia vuosia koskevat valtiontalouden kehykset, jotka hallitus hyväksyy maalis-huhtikuussa osana julkisen talouden suunnitelmaa. Valtiovarainministeriön kannanoton pohjalta valtiovarainministeri käy asianomaisten ministereiden kanssa ministeriöittäin neuvottelukierroksen. Neuvottelukierroksen jälkeen budjettia käydään läpi elokuussa budjettiriihessä, joka kestää nykyisin pari arkipäivää. Budjettiriihessä hallitus hyväksyy talousarvioesityksen sisällön. Valtiovarainministeriö viimeistelee hallituksen talousarvioesityksen, jonka jälkeen se esitellään valtioneuvoston yleisistunnolle. Eduskunta saa ehdotuksen tarkasteltavakseen syysistuntokaudella ja hyväksyy talousarvion joulukuussa valtiovarainvaliokunnan mietinnön jälkeen. Lisätalousarvio annetaan tarvittaessa.


title: Budjetti

text: Suomessa budjettineuvotteluiden yhteydessä jakovaralla tarkoitetaan julkisen talouden liikkumavaraa. Sillä viitataan budjetin osaan, joka ei ole sidottu aikaisemmin sovittuihin tai muutoin pakollisiksi katsottuihin menoihin. Käsitteen jakovara käyttö suomalaisessa talouspoliittisessa keskustelussa yleistyi ennen maaliskuun 2007 eduskuntavaaleja, jolloin julkisuudessa keskusteltiin siitä, kuinka paljon julkisen sektorin menoja olisi vara lisätä ja kuinka paljon veroja keventää.


title: Budjetti

text: Termiä jakovara käytetään myös työmarkkinaneuvotteluissa. Tällöin tarkoitetaan sitä, kuinka suuret palkankorotukset ovat mahdollisia palkansaajien tai työnantajien näkökulmasta ilman että talouden kehitys vaarantuu.


title: Eläinlääketiede

text: Eläinlääketiede on lääketieteen haara, jonka alaan kuuluvat eläinten, erityisesti tuotanto- ja seuraeläinten, sairauksien hoito ja ehkäisy sekä eläinkunnasta saatavien elintarvikkeiden valvonta. Yleislääketieteen kannalta eläinlääketieteen tärkeimpiä tutkimuskohteita ovat vertaileva lääketiede ja eläimistä ihmisiin tarttuvien sairauksien eli zoonoosien torjunta sekä elintarvikehygienia.


title: Eläinlääketiede

text: Eläinlääketieteen alkamista ei voida määrittää. Niin kauan kuin ihminen on pitänyt kotieläimiä, on varmaankin niiden tapaturmia hoidettu, loisia häädetty ja on annettu synnytysavustusta. Anatomia on tunnettu pitkään melko hyvin, onhan eläimiä teurastettu kivikaudesta lähtien.


title: Eläinlääketiede

text: Elintarviketuotannon ja hevostenkäytön turvaamiseksi eläinlääketiedettä on opetettu jo muinaisessa Egyptissä, Kreikassa ja Kiinassa. Vanhimmat eurooppalaiset eläinlääketieteelliset tiedekunnat ovat 250 vuotta vanhoja. Eläinlääketieteessä keskityttiin pitkään maatalouden hyötyeläinten hoitamiseen ja niiden kautta elintarvikehygieniaan. Vasta muutaman kymmenen vuoden ajan lemmikki- ja harraste-eläinten hoito on lisääntynyt voimakkaasti. Nykyaikaisilla vastaanotoilla on käytössä röntgen- ja ultraäänilaitteita, tehdään säännöllisesti leikkauksia, tutkitaan näytteitä ja hoidetaan eläimiä hyvin monipuolisesti.


title: Eläinlääketiede

text: Eläinlääketieteen opetusta ei Suomessa ole ollut kuin vasta muutaman kymmenen vuoden ajan. Ennen omaa eläinlääketieteellistä koulutusta eläinlääkäriksi opiskeltiin ulkomailla, erityisesti Saksassa, Ruotsissa ja Virossa. Eläinlääketieteellinen korkeakoulu perustettiin vuonna 1945, mutta tutkintoa ei vielä tuolloin voinut suorittaa kokonaisuudessaan Suomessa, vaan yleisopintojen jälkeen kliiniset opiskelut suoritettiin yleensä Tukholmassa tai Oslossa. Vuonna 1962 eläinlääketieteen opintonsa aloittaneet olivat ensimmäiset kokonaan Suomessa opiskelunsa suorittaneet eläinlääketieteen lisensiaatit. Eläinlääketieteellinen korkeakoulu liitettiin Helsingin yliopistoon vuonna 1995 ja on nykyisin yksi sen tiedekunnista: eläinlääketieteellinen tiedekunta.


title: Eläinlääketiede

text: Eläinlääketieteellinen tiedekunta vastaa eläinlääkärikoulutuksesta Suomessa. Tiedekunnan tehtäviä ovat laadukas ja korkeatasoinen eläinlääketieteellinen tutkimus sekä eläinlääketieteen perusopetus sekä jatko- ja täydennyskoulutus. Tiedekunta toimii eläinlääketieteen tärkeimpänä asiantuntijana Suomessa niin tutkimuksen kuin alan opetuksenkin saralla. Koska eläinlääketiede on laaja-alainen tieteenala, on myös tutkimustoiminta painottunut moneen eri tutkimuskohteeseen: elintarviketurvallisuus ja ihmisen terveys, eläinten terveys ja hyvinvointi, sekä mikrobien vuorovaikutus ja elimistön reagointi erilaisiin haasteisiin.


title: Eläinlääketiede

text: Suomessa voi perusopintojen jälkeen myös erikoistua eläinlääketieteen eri aloille. Ammatillisena jatkotutkintona voi suorittaa erikoiseläinlääkärin tutkinnon. Laillistettu eläinlääkäri voi erikoistua elintarviketuotannon hygieniaan, hevossairauksiin, pieneläinsairauksiin, tarttuviin eläintauteihin, tuotantoeläinten terveyden- ja sairaudenhoitoon sekä ympäristöterveydenhuoltoon.


title: Eläinlääketiede

text: Valmistuneiden yleisimpiä ammattinimikkeitä työelämässä ovat eläinlääkäri, klinikkaeläinlääkäri, kaupungineläinlääkäri, kunnaneläinlääkäri ja valvontaeläinlääkäri. Työpaikat ovat tavallisimmin kunnissa ja yrityksissä.


title: Eläinlääketiede

text: Puolustusvoimissa toimi 1990-luvulle asti Eläinlääkintäkoulu (ElLääkK).


title: Kolekystokiniini

text: Kolekystokiniini (CCK; kr. "chole" 'sappi', "cysto" 'rakko', "kinin" 'liikuttaa') on ruoansulatuksen peptidihormoni, jota erittyy ohutsuolen alkuosan, pohjukaissuolen, limakalvon enteroendokriinisoluista. Kolekystokiniinin vaikutuksesta sappirakko supistuu, jolloin väkevä rakkosappi laskee sapenjohdinta pitkin ohutsuoleen. Kolekystokiniini stimuloi myös haiman ruoansulatusentsyymien erittämistä.


title: Kolekystokiniini

text: Kolekystokiniinistä käytetään joskus vanhahtavaa nimitystä pankreotsymiini puhuttaessa hormonin vaikutuksista haimaan. Kolekystokiniini stimuloi haiman asinaarisolujen entsyymineritystä sekä suoraan sitoutumalla CCK-reseptoreihin, että epäsuorasti aktivoimalla parasympaattista hermostoa, josta vapautuva asetyylikoliini stimuloi asinaarisoluja.


title: Kolekystokiniini

text: Kolekystokiniinia erittyy, kun mahalaukusta saapuu ruokasulaa ohutsuoleen. Erityisesti rasvat, mutta myös peptidit ja aminohapot, lisäävät kolekystokiniinin eritystä. Lisäksi pohjukaissuolen limakalvon ja haiman soluista erittyy kolekystokiniinia vapauttavia tekijöitä, jotka saattavat osallistua erityksen säätelyyn.


title: Kolekystokiniini

text: CCK:lla on myös rooli neuropeptidinä keskushermostossa, jossa se muun muassa hillitsee nälän tunnetta. Rakenteensa puolesta se on läheistä sukua gastriinille.


title: John Jameson

text: John Jameson (Man-Wolf) on kuvitteellinen hahmo Marvelin sarjakuvamaailmassa. Hän kuuluu Hämähäkkimies-sarjakuvien sivuhahmoihin ja on Daily Buglen omistajan ja päätoimittajan J. Jonah Jamesonin poika. Hänen ensiesiintymisensä oli "Amazing Spider-Man" #1-lehdessä, ja hänet loivat Stan Lee ja Steve Ditko.


title: John Jameson

text: Daniel Gillies esittää John Jamesonia elokuvassa "Spider-Man 2 – Hämähäkkimies 2".


title: John Jameson

text: John Jamesonin esiintyy pienessä roolissa Hämähäkkimies-animaatiosarjassa "Avaruuden asukas" -jaksossa ja hänen päätehtävänään oli tuoda Venomin symbiootti maahan (ei tarkoituksella).


title: John Jameson

text: Äänenä Michael Horton.


title: José Martin Meolans

text: José Martin Meolans (s. 22. kesäkuuta 1978) on argentiinalainen kilpauimari. Hän on syntynyt Córdobassa ja varttunut Buenos Airesissa. Seuratasolla hän edustaa argentiinalaista Academia Natacion Gabriel Taborinia. Hänen valmentajanaan toimii Orlando Moccagatta.


title: Intifada

text: Intifada (, "pois ravistelu") on arabiankielinen termi kansannousulle. Länsimaissa termillä viitataan yleensä palestiinalaisten kansannousuihin Israelia vastaan:


title: Varaktori

text:
Varaktori eli kapasitanssidiodi on sähköisesti säädettävä kondensaattori.
Yleisin varaktori on puolijohdediodi, jonka tyhjennysalueen leveyttä voidaan säätää estosuuntaisella tasajännitteellä. Varaktorista käytetään myös nimeä varaktoridiodi. Varaktorin eräs tärkeä sovellus on värähtelypiirin resonanssitaajuuden säätö esimerkiksi radiovastaanottimissa.


title: Varaktori

text: Varaktoreita voidaan valmistaa myös ferrosähköisistä eristeistä, joiden permittiivisyys riippuu sähkökentästä.


title: Koti kuntoon

text: Koti kuntoon ("Home Improvement") on amerikkalainen sitcom-tyyppinen televisiosarja, jonka pääosassa esiintyi Tim Allen. Sarjaa tehtiin yhteensä kahdeksan kautta ja 204 jaksoa vuosina 1991–1999.


title: Koti kuntoon

text: Tim Allenin esittämä Tim Taylor on "Tool Time" -nimisen (suom. Työkalutunti) remonttiohjelman juontaja, joka pitää koneista ja niiden virittämisestä. Sarjassa seurataan Taylorin perhettä, johon kuuluu Tim-isän lisäksi Jill-äiti sekä kolme vilkasta poikaa, Brad, Randy ja Mark. Vanhin poika Brad (Zachery Ty Bryan) on urheilullinen, kun taas vuoden nuorempi veli Randy (Jonathan Taylor Thomas) viljelee sarkasmia ja on perheen pojista älykkö. Nuorin poika Mark (Taran Noah Smith) on sosiaalisesti hieman kömpelö. Muita keskeisiä hahmoja sarjassa ovat Timin apujuontaja Al (Richard Karn), työkalutyttö Lisa sekä neuvoja-antava naapurinsetä Wilson (Earl Hindman), jonka kasvoja ei koskaan näytetä. Työkalutyttö Lisana toimi sarjan alkuvuosina (1991-1993) Pamela Anderson ja myöhemmin Heidinä Debbe Dunning.


title: Entakaponi

text: Entakaponi on Orion Pharman kehittämä Parkinsonin taudin hoitoon tarkoitettu lääkeaine. Entakaponi tehostaa taudin hoitoon perinteisesti käytetyn levodopan vaikutusta. Levodopa muuttuu aivoissa dopamiiniksi, joka pilkkoutuu ennenaikaisesti COMT-entsyymin katekoli-O-metyylitransferaasin vaikutuksesta. Entakaponi on vaikutustavaltaan COMT-estäjä, joka estää levodopan perifeeristä muuttumista hyödyttömäksi 3-O-metyylidopaksi. Entaponia myydään kauppanimillä Comtess, Comtan ja Stalevo (yhdistelmälääke, johon on yhdistetty kolme Parkinsonin taudin hoidossa käytettävää lääkeainetta: levodopa, karbidopa ja entakaponi).


title: Entakaponi

text: Entakaponin kemiallinen kaava on CHNO, moolimassa 305,286 g/mol ja CAS-numero 130929-57-6.


title: Arvoliberalismi

text: Arvoliberalismi tarkoittaa liberalismin ei-taloudellisia puolia. Niihin kuuluvat muun muassa ihmisoikeudet: sananvapaus, uskonnonvapaus, yhdistymisvapaus, yleensäkin ihmisten oikeus päättää itse omista ei-taloudellisista asioistaan. Arvoliberalismi on yhteistä klassiselle sekä markkina- ja sosiaaliliberalismille ja libertarismille. Arvoliberalismin vastakohta on arvototalitarismi.


title: Arvoliberalismi

text: Arvoliberalismi on yksi liberalismin eri suuntauksista ja sijoittuu poliittiseen keskustaan. Arvoliberalismilla on kuitenkin erilaisia suuntauksia. Arvoliberalismin ihannetta kuvastaa yhteiskunnallinen konsensus ja liberaali demokratia.


title: Arvoliberalismi

text: Vasemmistolaista liberalismia kuvastaa yhteiskunnallisen vapauden kunnioittaminen ja hyvinvointi. Vasemmistossa vierastetaan hallitsematonta markkinataloutta demokraattisen yhteiskunnan kustannuksella. Perinteisiä vasemmiston suuntauksia ovat vasemmistolibertarismi ja sosiaaliliberalismi.


title: Arvoliberalismi

text: Keskustalaista liberalismia kuvastaa perinteisin liberalistinen ajattelu, klassinen liberalismi ja liberaaliin demokratiaan tähtääminen. Sekä sosiaaliliberalismille ja markkinaliberalismille löytyy jalansijaa. Yksi keskustalaisen liberalismin suuntaus on kansallisliberalismi.


title: Arvoliberalismi

text: Oikeistolaista liberalismia kuvastaa julkisen markkinatalouden rajoittamattomuus ja palveluiden riippumattomuus. Oikeistossa kannatetaan julkisen sektorin yksityistämistä talouskasvun aikaan saamiseksi. Perinteisiä oikeiston suuntauksia ovat liberaalikonservatismi ja markkinaliberalismi.


title: Arvoliberalismi

text: Liberaalipuolue – Vapaus valita on liberalistinen puolue Suomessa, tämän lisäksi arvoliberalismia on kannatettu muidenkin puolueiden piirissä. Erityisesti Vihreä liitto ja Suomen ruotsalainen kansanpuolue ovat katsoneet edustavansa arvo- ja sosiaaliliberalismia, osittain myös Suomen Sosialidemokraattinen Puolue ja Kansallinen Kokoomus, joissa on omat liberalismin kannattajakuntansa..


title: Talousliberalismi

text: Talousliberalismi tarkoittaa markkinaliberalismin (tai klassisen liberalismin) taloudellisia näkökohtia kuten vapaakauppaa sekä verotuksen ja talouden sääntelyn vähyyttä.


title: Talousliberalismi

text: Henkilö voi olla talousliberaali olematta kuitenkaan arvoliberaali. Markkinaliberaali tarkoittaa henkilöä, joka on sekä talous- että arvoliberaali; Yhdysvaltojen ulkopuolella usein sanotaan vain ”liberaali”. Klassiset liberaalit olivat melkein poikkeuksetta markkinaliberaaleja, siis myös talousliberaaleja.


title: Talousliberalismi

text: Talousliberaali kannattaa kapitalistista markkinataloutta mutta useimmiten hyväksyy myös rajoitetusti markkinahäiriöitä korjaavia sääntelytoimia. Tällaisia toimia ovat esimerkiksi määräävän markkina-aseman väärinkäytön kieltäminen ja ympäristöhaittaverot. Useimmiten talousliberaali hyväksyy myös rajoitetun ja valinnanvapautta maksimoivan verorahoitteisen sosiaaliturvan, esimerkiksi negatiivisen tuloveron tai perustulon ja palvelusetelit muun muassa koulutusta ja terveydenhoitoa varten.


title: Ekvivalenssirelaatio

text: Joukon formula_1 alkioiden välillä määritelty relaatio formula_2 on ekvivalenssirelaatio, jos se toteuttaa seuraavat kolme ehtoa:Ensimmäistä ominaisuutta sanotaan refleksiivisyydeksi, toista symmetrisyydeksi ja kolmatta transitiivisuudeksi. Jokin yksittäinen määritelty relaatio eli suhde joukon alkioiden välillä on ekvivalenssi, jos se on refleksiivinen, symmetrinen ja transitiivinen.


title: Ekvivalenssirelaatio

text: Esimerkiksi yhtäsuuruus reaalilukujen joukossa on selvästikin ekvivalenssirelaatio, koska se toteuttaa varmasti kaikki kolme ekvivalenttisuuden ehtoa.


title: Ekvivalenssirelaatio

text: Toinen esimerkki: Määritellään relaatio I reaalilukujen välillä siten että aIb jos a-b on kokonaisluku. I on refleksiivinen, koska a-a = 0 on kokonaisluku. Jos aIb eli a-b on kokonaisluku, niin myös b-a on kokonaisluku eli bIa, joten I on symmetrinen. Myös jos aIb ja bIc, niin a-b ja b-c ovat kokonaislukuja eli myös a-c on kokonaisluku. Tällöin aIc ja I on transitiivinen. Kaikki kolme ehtoa ovat I:lle voimassa, joten I on ekvivalenssirelaatio.


title: Ekvivalenssirelaatio

text: Kolmas esimerkki: Oppilaat a, b ja c kuuluvat samalle koululuokalle (relaatio formula_9 on täten ""kuuluu samalle luokalle""). Tällöin kukin oppilas on itsensä kanssa samalla luokalla (refleksiivisyys), jos henkilö a on b:n kanssa samalla luokalla, myös b on a:n kanssa samalla luokalla (symmetrisyys) ja kolmanneksi, jos a on b:n kanssa samalla luokalla, ja b c:n kanssa, pätee transitiivinen riippuvuus, eli myös a on c:n kanssa samalla luokalla.


title: Ekvivalenssirelaatio

text: Edellä kuvattu relaatio I tavallaan samaistaa kaikki keskenään ekvivalentit reaaliluvut joiden voidaan katsoa muodostavan yhden ekvivalenssiluokan. Esimerkiksi lukua 5/7 vastaavat ekvivalentit eli samaan ekvivalenssiluokkaan kuuluvat luvut ovat (5/7)+n, missä n on kokonaisluku.


title: Ekvivalenssirelaatio

text: Ekvivalenssiluokat voidaan ajatella esitetyiksi myös yksittäisten edustajiensa välityksellä. Esimerkiksi mainitussa ekvivalenssissa I voidaan valita luvut vaikka puoliavoimelta väliltä [0,1) edustamaan kaikkia relaation ekvivalenssiluokkia. Kuten huomataan, kaikki muut reaaliluvut ovat pakosta ekvivalentteja jonkin näistä luvuista kanssa.


title: Ekvivalenssirelaatio

text: Joukossa "X" määriteltyä ekvivalenssirelaatiota vastaa jokin joukon "X" ositus, ja toisaalta jos joukossa "X" on annettu ositus, voidaan osituksen avulla määrittää "X":ään ekvivalenssirelaatio. Tästä lauseesta käytetään toisinaan nimitystä ekvivalenssirelaatioiden peruslause.


title: Tienkäyttömaksu

text: Tienkäyttömaksu on tien tai alueen ajoneuvokäytöstä perittävä maksu. Tienkäyttömaksuja voi olla esimerkiksi ruuhkamaksu, ruuhkavero tai tullitie. Eräänlaisia tienkäyttömaksuja voivat olla myös esimerkiksi polttoainevero tai verotarra.


title: Tienkäyttömaksu

text: Vuonna 2018 Elinkeinoelämän tutkimuslaitos Etla on ehdottanut, että sähköajoneuvojen yleistymisestä johtuva polttoaineveron tuoton alenema paikataan tienkäyttömaksuilla ja kiinteistöveron korotuksella. Etla mainitsee että paikannusteknologian avulla tien käytön hintaa voitaisiin säännellä ruuhkan mukaan.


title: Tienkäyttömaksu

text: Erilaiset tavat rahoittaa teitä ja tieverkostoa niiden käyttäjiltä kerätyillä maksuilla ovat maailmanlaajuisesti verrattain tavanomaisia. Euroopan unionissa jonkinlaisia tienkäyttömaksuja kerätään ainakin joillain tieosuuksilla kaikissa muissa maissa paitsi Suomessa, Virossa, Latviassa ja Liettuassa. Muualla maailmassa tietulleja kerätään joillain teillä muun muassa Australiassa, Brasiliassa, Meksikossa, Turkissa, Valko-Venäjällä ja Yhdysvalloissa.


title: Tienkäyttömaksu

text: Suomessa tieverkoston rakentaminen ja ylläpito rahoitetaan pääosin verovaroin. Valtio kerää veroja ja maksuja tienkäyttäjiltä ja ajoneuvojen haltioilta ja omistajilta monin tavoin. Tieverkoston rakentajia ja ylläpitäjiä ovat käytännössä sekä kunnat että valtio. Suomessa on myös muutamia yksityisrahoitteisia tieosuuksia, vaikka niidenkin kustannukset katetaan valtion kautta verovaroin. Yksi tällainen hanke on Helsingin ja Turun välinen moottoritie valtatie 1 Yksityisteiden kustannuksista vastaavat tiekunnat. Valtionapua niille myönnetään jossain määrin, mutta koko ajan vähemmän.


title: Tienkäyttömaksu

text: Tienkäyttömaksujen keräystapa riippuu järjestelmän tyypistä. Moottoriteillä kerättävät tietullit tyypillisimmin veloitetaan kuljettajalta tulliasemalla tai kausittaisena maksuna. Tulliasemalla maksu voidaan suorittaa manuaalisesti tai sähköisen laitteen avulla. Maksettaessa sähköisesti autoilijan ei yleensä tarvitse pysähtyä ollenkaan ja kaikissa järjestelmissä ei edes ajaa hitaampaa.


title: Tienkäyttömaksu

text: Raskasta liikennettä veloitetaan tien käytöstä useissa Euroopan maissa niin sanotulla eurovinjetillä. Eurovinjetti on aika- tai kilometriperusteinen maksu, josta säädetään EU direktiivissä , (sittemmin muutettu direktiivillä 2006/38/EC). Direktiivi määrää maksimi- ja minimimaksut mm. ajoneuvon päästöt ja koko huomioon ottaen.


title: Tienkäyttömaksu

text: Satelliittipaikannusta käyttäviä maksujärjestelmiä on myös testauksessa ja jo käytössä Saksan raskaan liikenteen maksujärjestelmässä.


title: Y's Men International

text: Kansainvälinen Y-kiltaliike eli International Association of Y´s Men Clubs syntyi vuonna 1920 Yhdysvalloissa Ohiossa Toledon kaupungissa. Tuomari Paul William Alexander kokosi joukon vanhoja NMKY:n jäseniä keskustelemaan kuinka he voisivat olla "maksamassa takaisin" jotain siitä, mitä olivat poikina NMKY:ltä saneet. Alkuun kyse oli yhden paikkakunnan yhdestä miesjoukosta, joka otti nimekseen "TolYMCA" ja kokoontui lounasklubina kerran kuussa. Pian kiinnostus levisi laajemmalti ja jo 1922 oli toiminta laajentunut niin paljon, että perustettiin yllä esitetyn niminen kansainvälinen liike.


title: Y's Men International

text: Maailmanlaajuisesti toimintaa on kaikilla mantereilla. Liike on hallinnollisesti jaettu 8 Lohkoon: USA, Kanada, Eurooppa, Intia, Aasia, South Pacific and Oceania (Australia), Afrikka ja Latinalainen Amerikka. Maailmanlaajuisesti jäseniä on noin 31 000 (2008). Euroopan Lohkoon kuuluu kuusi itsenäistä Aluetta, Regionia: Tanska, Norja, Ruotsi (ja Puola), Suomi-Baltia, Keski-Etelä-Eurooppa ja Venäjä. Euroopassa jäseniä on noin 7 000 (2008).